02019R1241 — GA — 06.08.2022 — 007.002

Is áis doiciméadúcháin amháin an téacs seo agus níl aon éifeacht dhlíthiúil aige. Ní ghabhann institiúidí an Aontais aon dliteanas orthu féin i leith inneachar an téacs. Is iad na leaganacha de na gníomhartha a foilsíodh in Iris Oifigiúil an Aontais Eorpaigh agus atá ar fáil ar an suíomh gréasáin EUR-Lex na leaganacha barántúla de na gníomhartha ábhartha, brollach an téacs san áireamh. Is féidir teacht ar na téacsanna oifigiúla sin ach na naisc atá leabaithe sa doiciméad seo a bhrú

Arna leasú le:





Arna cheartú le:







(*) Níor foilsíodh an gníomh seo i nGaeilge









▼B

▼C1

RIALACHÁN (AE) 2019/1241 Ó PHARLAIMINT NA hEORPA AGUS ÓN gCOMHAIRLE

an 20 Meitheamh 2019

maidir le hacmhainní iascaigh a chaomhnú agus éiceachórais mhuirí a chosaint trí bhearta teicniúla, lena leasaítear Rialacháin (CE) Uimh. 1967/2006 agus (CE) Uimh. 1224/2009 ón gComhairle agus Rialacháin (AE) Uimh. 1380/2013, (AE) 2016/1139, (AE) 2018/973, (AE) 2019/472 agus (AE) 2019/1022 ó Pharlaimint na hEorpa agus ón gComhairle, agus lena n-aisghairtear Rialacháin (CE) Uimh. 894/97, (CE) Uimh. 850/98, (CE) Uimh. 2549/2000, (CE) Uimh. 254/2002, (CE) Uimh. 812/2004 agus (CE) Uimh. 2187/2005 ón gComhairle

▼B







CAIBIDIL I

FORÁLACHA GINEARÁLTA

Airteagal 1

Ábhar

Leagtar síos leis an Rialachán seo bearta teicniúla maidir leis an méid seo a leanas:

(a) acmhainní bitheolaíocha muirí a ghabháil agus a thabhairt i dtír;

(b) oibriú trealaimh iascaireachta; agus

(c) idirghníomhú gníomhaíochtaí iascaireachta le héiceachórais mhuirí.

Airteagal 2

Raon Feidhme

1. Beidh feidhm ag an Rialachán seo maidir le gníomhaíochtaí a bhíonn ar bun ag soithí iascaireachta de chuid an Aontais agus ag náisiúnaigh de na Ballstáit, gan dochar don phríomhfhreagracht atá ar an mBratstát, sna limistéir iascaireachta dá dtagraítear in Airteagal 5, agus ag soithí iascaireachta a mbíonn bratach tríú tíortha ar foluain acu, agus atá cláraithe i dtríú tíortha, le linn dóibh bheith ag iascaireacht in uiscí an Aontais.

2. Beidh feidhm freisin ag Airteagail 7, 10, 11 agus 12 maidir leis an iascaireacht áineasa. I gcásanna ina mbíonn tionchar suntasach ag an iascaireacht áineasa i réigiún ar leith, tugtar de chumhacht don Choimisiún gníomhartha tarmligthe a ghlacadh de bhun Airteagal 15 den Rialachán seo agus i gcomhréir le hAirteagal 29 chun an Rialachán seo a leasú trína fhoráil go mbeidh feidhm ag forálacha ábhartha Airteagal 13 nó ag codanna A nó C d’Iarscríbhinní V go X maidir leis an iascaireacht áineasa chomh maith.

3. Faoi réir na gcoinníollacha a leagtar amach in Airteagail 25 agus 26, ní bheidh feidhm ag na bearta teicniúla a leagtar amach sa Rialachán seo maidir le hoibríochtaí iascaireachta a dhéantar chun na gcríoch seo a leanas agus chun na gcríoch sin amháin: (a) imscrúduithe eolaíocha; agus (b) athstocáil dhíreach nó trasphlandú speiceas muirí.

Airteagal 3

Cuspóirí

1. Agus iad ina n-uirlisí atá ann le tacú le cur chun feidhme CBI, cuirfidh bearta teicniúla le cuspóirí CBI a leagtar amach i bhforálacha infheidhme Airteagal 2 de Rialachán (AE) Uimh. 1380/2013.

2. Is éard a bheidh mar aidhm ag bearta teicniúla go háirithe cur leis na spriocanna seo a leanas a bhaint amach: (a) patrúin saothraithe a bharrfheabhsú d’fhonn cosaint a thabhairt d’éisc óga agus do chomhbhailiúcháin d’éisc sceite d’acmhainní bitheolaíocha muirí; (b) a áirithiú go laghdófar gabhálacha de thaisme de na speicis mhuirí íogaire, lena n-áirítear na cinn sin a liostaítear i dTreoracha 92/43/CEE agus 2009/147/CE, a ghabhtar de thoradh iascaireachta agus, nuair is féidir, go gcuirfear deireadh leo sa chaoi nach bagairt ar stádas caomhnaithe na speiceas sin iad; (c) a áirithiú, lena n-áirítear trí dhreasachtaí iomchuí a úsáid, go ndéanfar tionchair dhiúltacha comhshaoil an iascaigh ar ghnáthóga muirí a íoslaghdú; (d) bearta bainistithe iascach a bheith i bhfeidhm chun críocha cloí le Treoracha 92/43/CEE, 2000/60/CE, 2008/56/CE, go háirithe d’fhonn dea-stádas comhshaoil a bhaint amach i gcomhréir le hAirteagal 9(1) den Treoir sin, agus 2009/147/CE.

Airteagal 4

Spriocanna

1. Is éard a bheidh mar aidhm le bearta teicniúla a áirithiú: (a) go ndéanfar gabhálacha speiceas muirí faoi bhun íosmhéid tagartha caomhnaithe a laghdú a mhéid is féidir i gcomhréir le hAirteagal 2(2) de Rialachán (AE) Uimh. 1380/2013; (b) nach sáróidh gabhálacha de thaisme de mhamaigh mhuirí, de reiptílí muirí, d’éanlaith mhara agus de speicis eile nach ndéantar saothrú tráchtála orthu, na leibhéil dá bhforáiltear le reachtaíocht an Aontais agus le comhaontuithe idirnáisiúnta atá ina gceangal ar an Aontas; (c) go mbeidh na tionchair chomhshaoil a bhíonn ag gníomhaíochtaí iascaireachta ar ghnáthóga ar ghrinneall na farraige i gcomhréir le pointe (j) d’Airteagal 2(5) de Rialachán (AE) Uimh. 1380/2013.

2. Déanfar athbhreithniú ar a mhéid a rinneadh dul chun cinn i dtreo na spriocanna sin mar chuid den phróiseas tuairiscithe a leagtar amach in Airteagal 31.

Airteagal 5

Sainmhínithe ar limistéir iascaireachta

Chun críocha an Rialacháin seo, beidh feidhm ag na sainmhínithe geografacha ar limistéir iascaireachta seo a leanas:

(a) ciallaíonn “an Mhuir Thuaidh” uiscí an Aontais i ranna ( 1 ) 2a agus 3a de CITM agus i bhfolimistéar 4 de CITM;

(b) ciallaíonn “Muir Bhailt” uiscí an Aontais i ranna 3b, 3c agus 3d de CITM;

(c) Ciallaíonn “Uiscí an Iarthuaiscirt” uiscí an Aontais i bhfolimistéir 5, 6 agus 7 de CITM;

(d) ciallaíonn “Uiscí an Iardheiscirt” folimistéir 8, 9 agus 10 de CITM (uiscí an Aontais) agus limistéir ( 2 ) 34.1.1, 34.1.2 agus 34.2.0 CECAF (uiscí an Aontais);

(e) ciallaíonn “an Mheánmhuir” uiscí farraige na Meánmhara soir ó líne 5°36′ I;

(f) ciallaíonn “an Mhuir Dhubh” uiscí i bhfolimistéar geografach 29 de CIGM mar atá sainithe in Iarscríbhinn I a ghabhann le Rialachán (AE) Uimh. 1343/2011 ó Pharlaimint na hEorpa agus ón gComhairle ( 3 );

(g) Ciallaíonn “uiscí an Aontais san Aigéan Indiach agus san Atlantach Thiar” uiscí thar timpeall ar Ghuadalúip, Guáin na Fraince, Martinique, La Réunion agus Saint-Martin faoi cheannasacht nó faoi dhlínse Ballstáit;

(h) ciallaíonn “Limistéar Rialála NEAFC” na huiscí sin de chuid Limistéar Coinbhinsiúin NEAFC atá lasmuigh de na huiscí atá faoi dhlínse iascaigh na bPáirtithe Conarthacha mar a shainítear iad i Rialachán (AE) Uimh. 1236/2010 ó Pharlaimint na hEorpa agus ón gComhairle ( 4 );

(i) ciallaíonn “limistéar Chomhaontú CIGM” an Mheánmhuir agus an Mhuir Dhubh agus a n-uiscí cónascacha, mar a shainítear iad i Rialachán (AE) Uimh. 1343/2011 ó Pharlaimint na hEorpa agus ón gComhairle.

Airteagal 6

Sainmhínithe

Chun críocha an Rialacháin seo, agus sa bhreis ar na sainmhínithe a leagtar amach in Airteagal 4 de Rialachán (AE) Uimh. 1380/2013, beidh feidhm ag na sainmhínithe seo a leanas:

(1) ciallaíonn “patrún saothraithe” an chaoi a dháiltear básmhaireacht san iascaireacht thar phróifíl aoise agus faid stoic;

(2) ciallaíonn “roghnaíocht” cainníocht arna sloinneadh mar dhóchúlacht go ngabhfar acmhainní bitheolaíocha muirí de mhéid áirithe agus/nó de speiceas áirithe;

(3) ciallaíonn “iascaireacht dhírithe” iarracht iascaireachta a dhírítear ar speiceas nó grúpa speiceas ar leith agus a fhéadfar a shonrú a thuilleadh ar an leibhéal réigiúnach i ngníomhartha tarmligthe arna nglacadh de bhun Airteagal 27(7) den Rialachán seo;

(4) ciallaíonn “dea-stádas comhshaoil” stádas comhshaoil na n-uiscí mara mar a shainmhínítear é i bpointe 5 d’Airteagal 3 de Threoir 2008/56/CE;

(5) ciallaíonn “stádas caomhnaithe speicis” iomlán na dtionchar a imrítear ar an speiceas lena mbaineann a fhéadfaidh tionchar a imirt ar dháileadh fadtéarmach agus ar fhlúirse fhadtéarmach a líonta;

(6) Ciallaíonn “stádas caomhnaithe gnáthóige” iomlán na dtionchar a imrítear ar ghnáthóg nádúrtha agus ar a speicis thipiciúla a fhéadfaidh difear a dhéanamh do dháileadh nádúrtha fadtéarmach, struchtúr nádúrtha fadtéarmach agus feidhmeanna nádúrtha fadtéarmacha na gnáthóige agus do mharthanas fadtéarmach a speiceas tipiciúil;

(7) ciallaíonn “gnáthóg íogair” gnáthóg a ndéanann an brú a eascraíonn as gníomhaíochtaí daonna, lena n-áirítear gníomhaíochtaí iascaireachta, difear dochrach dá stádas caomhnaithe, lena n-áirítear fairsinge na gnáthóige agus staid (struchtúr agus feidhm) a comhpháirteanna bitheacha agus aibitheacha. Áirítear go sonrach ar na gnáthóga íogaire na cineálacha gnáthóg a liostaítear in Iarscríbhinn I, agus gnáthóga na speiceas a liostaítear in Iarscríbhinn II a ghabhann le Treoir 92/43/CEE, gnáthóga na speiceas a liostaítear in Iarscríbhinn I a ghabhann le Treoir 2009/147/CE, gnáthóga a bhfuil sé riachtanach cosaint a thabhairt dóibh chun dea-stádas comhshaoil a bhaint amach faoi Threoir 2008/56/CE agus éiceachórais leochaileacha mhuirí mar a shainmhínítear iad i bpointe (b) d’Airteagal 2 de Rialachán Uimh. 734/2008 ón gComhairle ( 5 );

(8) ciallaíonn “speiceas íogair” speiceas a ndéanann an brú a eascraíonn as gníomhaíochtaí daonna, lena n-áirítear gníomhaíochtaí iascaireachta, difear dochrach dá stádas caomhnaithe, lena n-áirítear dá ghnáthóg, dá dháileadh, dá líon nó dá bhail. Áirítear go sonrach ar na speicis íogaire na speicis a liostaítear in Iarscríbhinní II agus IV a ghabhann le Treoir 92/43/CEE, na speicis a chumhdaítear le Treoir 2009/147/CE agus speicis a bhfuil sé riachtanach cosaint a thabhairt dóibh chun dea-stádas comhshaoil a bhaint amach faoi Threoir 2008/56/CE;

(9) ciallaíonn “speicis bheaga pheiligeacha” speicis amhail ronnaigh, scadáin, bolmáin, ainseabhaithe, sairdíní, faoitíní gorma, airgintíní, saláin agus torcéisc;

(10) ciallaíonn “Comhairlí Comhairleacha” grúpaí geallsealbhóirí a bunaíodh i gcomhréir le hAirteagal 43 de Rialachán (AE) Uimh. 1380/2013;

(11) ciallaíonn “trál” trealamh iascaireachta a bhíonn á tharraingt go gníomhach ag soitheach iascaireachta amháin nó níos mó agus arb é atá ann líon atá dúnta ar gcúl le mála nó le soc-fhoirceann;

(12) ciallaíonn “trealamh tarraingthe” aon tráil, saighní Danmhargacha, dreidirí agus trealamh dá samhail a bhíonn á mbogadh go gníomhach san uisce ag soitheach iascaireachta amháin nó níos mó nó le haon chóras meicnithe eile;

(13) ciallaíonn “trál grinnil”’ trál atá ceaptha agus rigeáilte sa chaoi go n-oibreoidh sé ar ghrinneall na farraige nó in aice leis;

(14) ciallaíonn “trál grinnill dhá bhád” trál grinnill a bhíonn á tharraingt ag dhá bhád in éineacht, agus leataobh an tráil á tharraingt ag gach bád díobh sin. Is trál é a gcoinnítear a bhéal cothrománach ar oscailt de thoradh an achair idir an dá shoitheach le linn dóibh an trealamh a tharraingt;

(15) ciallaíonn “trál peiligeach” trál atá ceaptha agus rigeáilte sa chaoi go n-oibreoidh sé ar meándoimhneacht;

(16) ciallaíonn “trál bíoma” trealamh a bhfuil a líon tráil á choinneáil ar oscailt go cothrománach ag bíoma, ag eiteog nó ag gaireas dá samhail;

(17) ciallaíonn “bíogthrál leictreach” trál arb é atá ann sruth leictreach a úsáid chun acmhainní bitheolaíocha muirí a ghabháil;

(18) ciallaíonn “saighean Dhanmhargach” nó “saighean Albanach” trealamh ciorclaithe agus tarraingthe a oibrítear ó bhád amháin le dhá rópa fhada (rópaí saighne) atá ceaptha chun na héisc a thiomáint i dtreo bhéal na saighne. Is éard atá sa trealamh líon atá cosúil le trál grinnill i dtaca le dearadh;

(19) ciallaíonn “saighní cladaigh” líonta timpeallúcháin agus saighní tarraingthe a shocraítear ó bhád agus a tharraingítear i dtreo an chladaigh fad a oibrítear iad ón gcladach nó ó shoitheach a mhúráiltear nó atá ar ancaire cois cladaigh;

(20) ciallaíonn “líonta timpeallúcháin” líonta lena ngabhtar éisc trína dtimpeallú ar an dá thaobh agus ón taobh thíos. Féadfaidh braighdeán íochtair a bheith feistithe orthu nó gan a bheith feistithe orthu;

(21) ciallaíonn “peaslíonta saighne” nó “líonta fáinne” aon líon timpeallúcháin a bhfuil a bhun tarraingthe le chéile ag braighdeán íochtair atá ag bun an lín, agus an braighdeán sin ag dul trí shraith fáinní ar feadh na téide grinnill, rud a fhágann gur féidir an líon a fháscadh agus a dhúnadh;

(22) ciallaíonn “dreidirí” trealamh a bhíonn á tharraingt go gníomhach ag inneall an phríomhbháid (dreidire báid) nó á tharraingt ag crann tochrais innealta soithigh ar ancaire (dreidirí meicnithe) d’fhonn débhlaoscaigh, gastrapóid nó spúinsí a ghabháil, dreidirí arb é atá iontu mála lín nó ciseán miotail suite ar fhráma nó slat dhocht de mhéideanna agus de chruthanna éagsúla agus a bhféadfaidh lann scríobtha de chineál cruinn, faobhrach nó fiaclach a bheith ar an gcuid íochtair díobh, agus a bhféadfaidh scidí agus cláir tumadóireachta a bheith feistithe orthu nó gan a bheith feistithe orthu. Tá dreidirí áirithe ann, agus tá trealamh hiodrálach (dreidirí hiodrálacha) feistithe orthu. Maidir le dreidirí a tharraingítear de láimh nó le crainn tochrais láimhe in uisce éadomhain le cabhair báid nó dá uireasa d’fhonn débhlaoscaigh, gastrapóid nó spúinsí (dreidirí láimhe) a ghabháil, ní mheasfar gur trealamh tarraingthe iad chun críche an Rialacháin seo;

(23) ciallaíonn “líonta éighníomhacha” aon chineál lín geolbhaigh, lín fostúcháin nó traimle atá ar ancaire ar ghrinneall na farraige ionas go snámhfaidh éisc isteach iontu agus go rachaidh siad i bhfostú sa líontán nó sa mhogall ann;

(24) ciallaíonn “sruthlíon” aon líon geolbhaigh a choinnítear ar bharr na mara nó ag fad áirithe thíos faoi le gairis atá ar snámh, agus a ghluaiseann le sruth uaidh féin nó leis an mbád a bhfuil sé ceangailte de, má tá sé ceangailte de bhád. Féadfaidh gairis a bheith feistithe air a bhfuil sé d’aidhm acu an líon a choinneáil cobhsaí nó a ghluaiseacht le sruth a theorannú;

(25) ciallaíonn “eangach gheolbhaigh” líon éighníomhach atá déanta d’aon bhlúire eangaí amháin a choinnítear go ceartingearach ina ionad san uisce le snámháin agus le tomhais;

(26) ciallaíonn “líon fostúcháin” líon éighníomhach ina bhfuil blúirí líontáin atá rigeáilte sa chaoi go mbíonn an líontán ar crochadh ar na rópaí d’fhonn níos mó scaoilteachta a bheith sa líontán seachas mar a bheadh i gcás eangach gheolbhaigh;

(27) ciallaíonn “líon traimil” líon éighníomhach atá comhdhéanta de shraitheanna éagsúla líontáin nó níos mó a bhfuil dhá shraith ar an taobh amuigh di a bhfuil mogallmhéid mhór iontu, agus leathán de mhogall mín beag istigh eatarthu;

(28) ciallaíonn “eangach gheolbhaigh agus traimil in éineacht” aon eangach gheolbhaigh ghrinneallsocraithe in éineacht le traimil arb í an chuid íochtair den eangach í;

(29) ciallaíonn “spiléar” trealamh iascaireachta arb é atá ann príomhdhorú ar féidir fad difriúil a bheith ann, agus a bhfuil duáin iomadúla ar fhodhoruithe dá chuid (snúdaí) a bhfuil a spásáil ag brath ar an spriocspeiceas. Is go cothrománach ar ghrinneall na farraige nó in aice le grinneall na farraige, nó go ceartingearach, a bhíonn an príomhdhorú ar ancaire, sin nó bíonn sé ag imeacht le sruth ar bharr an uisce;

(30) ciallaíonn “potaí agus cléibh” gaistí atá ceaptha le crústaigh, moilisc, nó iasc a ghabháil, atá i bhfoirm cásanna nó ciseanna a bhfuil breis is bealach isteach amháin iontu, a chuirtear ar ghrinneall na farraige nó a chrochtar os a chionn;

(31) ciallaíonn “dorú láimhe” dorú aonair ar a bhfuil baoite nó duán amháin nó níos mó na ceann amháin díobh sin;

(32) ciallaíonn “cros San Aindrias” alpaire a dhéanann oibriú mar a bheadh siosúr ann d’fhonn moilisc dhébhlaoscacha nó coiréal dearg ó ghrinneall na farraige a ghabháil;

(33) ciallaíonn “soc-fhoirceann” an chuid is sia siar den trál, a bhfuil cruth sorcóireach air, a bfuil an imlíne chéanna ar a fhud, nó a bhfuil cruth barrchaolaithe air. Is féidir é a bheith comhdhéanta de phainéal (blúirí líontáin) amháin nó níos mó atá ceangailte dá chéile feadh a sleasa agus d’fhéadfadh an píosa fadaithe a bheith mar chuid de, arb é atá ann painéal amháin nó níos mó painéal atá lonnaithe díreach os comhair an tsoc-fhoircinn sensu stricto;

(34) ciallaíonn “mogallmhéid”: (i) i gcás líontán snaidhmthe: an t-achar is mó idir dhá shnaidhm atá ar aghaidh a chéile amach ar an mogall céanna agus iad sínte go hiomlán; (ii) i gcás líontán gan snaidhmeanna: an t-achar istigh idir na hailt atá ar aghaidh a chéile amach sa mhogall céanna agus é sínte go hiomlán feadh na haise is faide is féidir atá ann;

(35) ciallaíonn “mogall cearnógach” mogall ceathairshleasach arb é atá ann dhá shraith de bharraí comhthreomhara a bhfuil an fad ainmniúil céanna acu, mar a bhfuil sraith amháin comhthreomhar le fad-ais an lín agus a bhfuil an tsraith eile ar dronuillinn léi;

(36) ciallaíonn “mogall muileatach” mogall atá comhdhéanta de cheithre bharra a bhfuil an fad céanna acu, mar a bhfuil dhá thrasnán an mhogaill ingearach agus a bhfuil ceann amháin de na trasnáin comhthreomhar le fad-ais an lín;

(37) ciallaíonn “T90” tráil, saighní Danmhargacha nó trealamh tarraingthe dá samhail a bhfuil soc-fhoirceann agus blúire sínidh orthu a dhéantar de líontán mogaill de chineál muileatach snaidhmthe atá iompaithe 90° ionas go mbeidh príomhthreo rith an líontáin comhthreomhar le treo na tarraingthe;

(38) ciallaíonn “fuinneog éalaithe Bacoma” painéal éalaithe déanta de líontán mogaill de chineál cearnógach, gan snaidhmeanna, atá feistithe ar bharrphainéal soc-fhoircinn agus a bhfuil a ciumhais íochtair ceithre mhogall ar a mhéad ón dorú lásála;

(39) ciallaíonn “líon criathrúcháin” blúire líontáin atá ceangailte d’imlíne iomlán an tráil séaclaí os comhair an tsoc-fhoircinn nó an phíosa sínidh, agus a dtagann barrchaolú air go dtí rinnphointe, áit a bhfuil sé ceangailte de leathán íochtair an tráil séaclaí. Tá poll éalaithe san áit a bhfuil an líon criathrúcháin agus an soc-fhoirceann ag teacht le chéile, rud a fhágann gur féidir le speicis nó aonáin atá rómhór le dul tríd an gcriathar éalú ach gur féidir le séaclaí dul tríd an gcriathar isteach go dtí an soc-fhoirceann;

(40) ciallaíonn “titim” suim airde na mogall (snaidhmeanna san áireamh) i líon nuair is fliuch dóibh agus iad sínte go hingearach leis an téad snámhán;

(41) ciallaíonn “tréimhse thumtha” nó ‘maotham’ an tréimhse ón tráth a chéadchuirtear an trealamh san uisce nó go dtugtar an trealamh uile slán arís ar bord an tsoithigh iascaireachta;

(42) ciallaíonn “braiteoirí faireacháin trealaimh” cianbhraiteoirí leictreonacha a fheistítear ar threalamh iascaireachta d’fhonn faireachán a dhéanamh ar phríomhpharaiméadair feidhmíochta amhail an t-achar idir doirse an tráil nó toirt na gabhála;

(43) ciallaíonn “líne ualaithe” líne duán ar a bhfuil baoite chomh maith le meáchan sa bhreis ionas gur tapúla a rachaidh sé go tóin poill, rud a laghdóidh an méid ama a bheidh sé nochta d’éanlaith mhara;

(44) ciallaíonn “fuaimghaireas bactha” gairis arb é is aidhm leo speicis amhail mamaigh mhuirí a choinneáil ó threalamh iascaireachta trí chomhairceanna fuaimníocha a chur as;

(45) ciallaíonn “línte scanraithe éan” téada ar a bhfuil sraoilleáin a tharraingítear ó ardphointe in aice dheireadh soithí iascaireachta nuair a bhíonn feidhm á baint chun iascaireachta as duáin ar a bhfuil baoite, agus tá sé d’aidhm ag na téada sin éanlaith mhara a scanrú chun siúil ó na duáin;

(46) ciallaíonn “athstocáil dhíreach” an ghníomhaíocht arb é atá ann ainmhithe fiáine beo de chuid speicis roghnaithe a scaoileadh saor sna huiscí ina maireann na speicis sin de ghnáth, d’fhonn leas a bhaint as táirgeadh nádúrtha na timpeallachta uiscí ionas go dtiocfaidh méadú ar líon na n-aonán atá ar fáil d’iascaigh agus/nó méadú nádúrtha ar líon na n-iasc óg inghafa;

(47) ciallaíonn “trasphlandú” an próiseas arb é atá ann daoine speicis a iompar d’aon ghnó agus a scaoileadh saor i limistéir ina bhfuil líon na speiceas sin bunaithe;

(48) ciallaíonn “táscairí feidhmíochta roghnaíochta” uirlis tagartha lena ndéantar monatóireacht thar thréimhse ama d’fhonn cuspóir CBI gabhálacha de thaisme a laghdú a bhaint amach;

(49) ciallaíonn “ga-ghunna” gunna neomatach láimhe nó gunna láimhe a chumhachtaítear go meicniúil lena scaoiltear ga chun críoch iascaireachta faoi uisce;

(50) is éard is “fad na roghnaíochta optamaí (Lopt)” ann fad meánach na gabhála a sholáthraíonn an chomhairle eolaíoch is fearr dá bhfuil ar fáil, a chuireann barrfheabhas ar fhás na n-iasc aonair i stoc.







CAIBIDIL II

COMHBHEARTA TEICNIÚLA







ROINN 1

Trealamh iascaireachta agus úsáidí atá faoi thoirmeasc

Airteagal 7

Trealamh iascaireachta agus modhanna atá faoi thoirmeasc

1. Beidh toirmeasc ar na modhanna seo a leanas a úsáid chun speicis mhuirí a ghabháil nó a shaothrú: (a) substaintí tocsaineacha, substaintí támhaithe nó substaintí creimnitheacha; (b) sruth leictreach ach amháin an bíogthrál leictreach nach mbeidh ceadaithe ach faoi fhorálacha sonracha Chuid D d’Iarscríbhinn V; (c) pléascáin; (d) casúir neomatacha nó fearais buailte eile; (e) trealamh tarraingthe ar le haghaidh coiréal dearg a shaothrú é nó cineálacha eile coiréil nó orgánaigh atá dealraitheach le coiréal a shaothrú; (f) cros San Aindrias nó alpairí dá samhail ar le haghaidh coiréal dearg a shaothrú iad nó cineálacha eile coiréil agus speicis atá dealraitheach le coiréal a shaothrú; (g) aon chineál teilgeáin, seachas iad siúd a úsáidtear chun tuinnín i gcás nó i ngaiste a mharú, gathanna agus ga-ghunnaí a úsáidtear san iascaireacht áineasa gan uathscamhóg, ó éirí go luí na gréine;

2. In ainneoin Airteagal 2, bainfidh an tAirteagal seo le soithí de chuid an Aontais in uiscí idirnáisiúnta agus in uiscí tríú tíortha, ach amháin nuair a fhoráiltear a mhalairt go sonrach sna rialacha a ghlacann eagraíochtaí iltaobhacha iascaigh, faoi chomhaontuithe déthaobhachtach nó iltaobhacha, nó sna rialacha a ghlacann tríú tír.







ROINN 2

Srianta ginearálta ar threalamh iascaireachta agus coinníollacha a úsáide

Airteagal 8

Srianta ginearálta ar threalamh tarraingthe a úsáid

1. Chun críche Iarscríbhinní V go XI, ciallóidh mogallmhéid gairis tharraingthe mar a leagtar amach sna hIarscríbhinní sin mogallmhéid íosta aon soc-fhoircinn agus aon phíosa sínidh atá ar bord soithigh iascaireachta agus a cheanglaítear d’aon líon tarraingthe nó atá oiriúnach lena cheangal de. Ní bheidh feidhm ag an mír seo maidir le gairis líontáin a úsáidtear chun braiteoirí faireacháin trealaimh a ghreamú ná nuair a úsáidtear iad i gcomhar le gairis eisiatóra iasc agus turtar. D’fhéadfaí maoluithe sa bhreis chun roghnaíocht ó thaobh méide agus speicis a fheabhsú maidir le speicis mhuirí a fhoráil i ngníomh tarmligthe a ghlacfaí i gcomhréir le hAirteagal 15.

2. Ní bheidh feidhm ag mír 1 maidir le dreidirí. Mar sin féin, le linn gach turais nuair a iompraítear dreidirí ar bord, beidhm feidhm ag an méid seo a leanas: (a) beidh torimeasc ar orgánaigh mhuirí a thrasloingsiú; (b) i Muir Bhailt, beidh toirmeasc ar chainníocht ar bith orgánach muirí a choinneáil ar bord nó a thabhairt i dtír ach amháin más ionann moilisc agus/nó Furcellaria lumbricalis 85 % ar a laghad de bheomheáchan na n-orgánach muirí sin. (c) i ngach imchuach farraige eile, ach amháin sa Mheánmhuir, áit a bhfuil feidhm ag Airteagal 13 de Rialachán (CE) Uimh. 1967/2006, beidh toirmeasc ar chainníocht ar bith orgánach muirí a choinneáil ar bord nó a thabhairt i dtír ach amháin más ionann moilisc dhébhlaoscacha, gastrapóid agus spúinsí agus 95 % ar a laghad de mheáchan na n_orgánach muirí sin.

Ní bheidh feidhm ag pointí (b) agus (c) den mhír seo maidir le gabhálacha neamhbheartaithe speiceas atá faoi réir na hoibleagáide maidir le gabhálacha a thabhairt i dtír atá leagtha amach in Airteagal 15 de Rialachán (AE) Uimh. 1380/2013. Tabharfar na gabhálacha neamhbheartaithe sin i dtír agus comhairfear i gcoinne cuótaí iad.

3. I gcás ina mbeidh níos mó ná aon líon amháin á tharraingt in éineacht ag soitheach iascaireachta nó ag níos mó ná soitheach amháin, beidh an mhogallmhéid ainmniúil chéanna i ngach líon acu. Tugtar de chumhacht don Choimisiún gníomhartha tairmlighte a ghlacadh de bhun Airteagal 15 agus i gcomhréir le hAirteagal 29 lena maolaítear ón mír seo i gcás ina mbeadh tairbhí ann, ó thaobh caomhnú acmhainní bitheolaíocha muirí, dá n-úsáidfí roinnt líonta a raibh mogallmhéid éagsúil acu, agus ar chomhionann ar a laghad na tairbhí sin agus na tairbhí a bheadh ann dá n-úsáidfí na gnáthmhodhanna iascaireachta.

4. Beidh toirmeasc ar aon ghaireas a úsáid a chuirfeadh bac ar mhogallmhéid an tsoc-fhoircinn nó ar aon chuid de threalamh tarraingthe, nó a mbeadh sé d’éifeacht aige iad sin a laghdú, agus toirmeasc ar a leithéid de ghaireas atá ceaptha go sonrach don chuspóir sin a bheith ar iompar ar bord. Ní fhágfaidh an mhír seo nach bhféadfar feidhm a bhaint as gairis shonracha a laghdaíonn caitheamh agus cuimilt, a chuireann le héalú gabhálacha as an gcuid tosaigh de threalamh tarraingthe nó a chuireann srian leis sin.

5. Féadfaidh an Coimisiún gníomhartha cur chun feidhme a ghlacadh lena mbunaítear rialacha mionsonraithe maidir le sonraíocht soc-fhoirceann agus sonraíocht na ngaireas dá dtagraítear i mír 4. Is ar an gcomhairle eolaíoch agus theicniúil is fearr dá bhfuil ar fáil a bhunófar na gníomhartha cur chun feidhme sin agus féadfar an méid seo a leanas a shainiú leo: (a) srianta ar thiús téide; (b) srianta ar imlíne soc-fhoirceann; (c) srianta ar ábhar líontáin a úsáid; (d) struchtúr agus greamú soc-fhoirceann; (e) gairis cheadaithe a laghdaíonn caitheamh agus cuimilt; agus (f) gairis cheadaithe a chuireann srian le héalú gabhálacha.

Déanfar na gníomhartha cur chun feidhme sin a ghlacadh i gcomhréir leis an nós imeachta scrúdúcháin dá dtagraítear in Airteagal 30(2).

Airteagal 9

Srianta ginearálta ar úsáid líonta éighníomhacha agus sruthlíonta

1. Beidh toirmeasc ar shruthlíon amháin nó níos mó a bheith ar bord nó a úsáid ar mó ná 2,5 km a bhfad iomlán nó fad aon cheann acu.

2. Beidh toirmeasc ar shruthlíonta a úsáid chun na speicis a liostaítear in Iarscríbhinn III a iascach.

3. D’ainneoin mhír 1, beidh toirmeasc ar aon sruthlíon a bheith ar bord soithigh i Muir Bhailt dó nó ar aon sruthlíon a úsáid sa Mhuir sin.

4. Beidh toirmeasc ar eangacha geolbhaigh grinneallsocraithe, líonta fostúcháin agus traimlí a úsáid d’fhonn na speicis seo a leanas a ghabháil: (a) Tuinníní colgacha (Thunnus alalunga), (b) Tuinníní gorma (Thunnus thynnus), (c) Sáimhíní (Brama brama), (d) Colgáin (Xiphias gladius), (e) Siorcanna de na speicis nó de na finí seo a leanas Hexanchus griseus; Cetorhinus maximus; gach speiceas de Alopiidae; Carcharhinidae; Sphyrnidae; Isuridae; Lamnidae.

5. De mhaolú ar mhír 4, féadfar gabhálacha de thaisme sa Mheánmhuir nach mó ná trí eiseamal de na speicis de shiorcanna dá dtagraítear sa mhír sin a choinneáil ar bord nó a thabhairt i dtír ar choinníoll nach speicis chosanta iad faoi dhlí an Aontais.

6. Beidh toirmeasc ar eangacha geolbhaigh grinneallsocraithe, líon fostúcháin agus traimlíon a úsáid aon áit a bhfuil an doimhneacht cairte níos mó ná 200 m.

7. D’ainneoin mhír 6 den Airteagal seo: (a) beidh feidhm ag maoluithe sonracha mar a leagtar amach i bpointe 6.1 de Chuid C d’Iarscríbhinn V, pointe 9.1 de Chuid C d’Iarscríbhinn VII agus pointe 4.1 de Chuid C d’Iarscríbhinn VII aon áit a bhfuil an doimhneacht chairte idir 200 agus 600 m; (b) Ceadófar eangaigh gheolbhaigh ghrinneallsocraithe, líonta fostúcháin agus traimlí a úsáid aon áit a bhfuil an doimhneacht cairte níos mó ná 200 m sa Mheánmhuir.







ROINN 3

Cosaint speiceas íogair agus gnáthóg íogair

Airteagal 10

Speicis éisc agus sliogéisc atá faoi thoirmeasc

1. Beidh toirmeasc ar na speicis éisc nó sliogéisc dá dtagraítear in Iarscríbhinn IV a ghabhann le Treoir 92/43/CEE, a ghabháil, a choinneáil ar bord, a thrasloingsiú, nó a thabhairt i dtír, ach amháin i gcás ina ndeonaítear maoluithe faoi Airteagal 16 den Treoir sin.

2. De bhreis ar na speicis dá dtagraítear i mír 1, i ndáil leis na speicis a liostaítear in Iarscríbhinn I nó speicis a bhfuil toirmeasc iascaireachta orthu faoi ghníomhartha eile dlí de chuid an Aontais.

3. Má ghabhtar de thaisme na speicis dá dtagraítear i mír 1 agus mír 2, ní dhéanfar díobháil dóibh agus cuirfear eiseamail ar ais i bhfarraige go pras ach amháin chun críche taighde a dhéanamh ar eiseamail a maraíodh de thaisme i gcomhréir le dlí an Aontais is infheidhme.

4. Tugtar de chumacht don Choimisiún gníomartha tairmligthe a ghlacadh i gcomhréir le hAirteagal 29 chun leasú a dhéanamh ar an liosta a leagtar amach in Iarscríbhinn I, i gcás ina dtugtar le fios leis an gcomhairle eolaíoch is fearr dá bhfuil ar fáil gur gá leasú a dhéanamh ar an liosta in Iarscríbhinn I.

5. Le bearta arna nglacadh de bhun mhír 4 den Airteagal seo, díreofar ar an sprioc a bhaint amach a leagtar amach i bpointe (b) d’Airteagal 4(1) agus féadfar comhaontuithe idirnáisiúnta a bhaineann le cosaint speiceas íogair a chur san áireamh chuige sin.

Airteagal 11

Gabhálacha de mhamaigh mhuirí, d’éanlaith mhara agus de reiptílí muirí

1. Na mamaigh mhuirí agus na reiptílí muirí dá dtagraítear in Iarscríbhinní II agus IV a ghabhann le Treoir 92/43/CEE agus na speicis d’éanlaith mhara a chumhdaítear le Treoir 2009/147/CE, beidh toirmeasc orthu sin a ghabháil, a choinneáil ar bord, a thrasloingsiú nó a thabhairt i dtír.

2. Má ghabhtar de thaisme speicis dá dtagraítear i mír 1, ní dhéanfar díobháil dóibh agus cuirfear ar ais i bhfarraige go pras iad.

3. D’ainneoin mhíreanna 1 agus 2, ceadófar eiseamail de na speicis mhuirí dá dtagraítear i mír 1, nuair is gabhálacha de thaisme iad, a choinneáil ar bord, a thrasloingsiú nó a thabhairt i dtír a fhad is atá sin riachtanach chun cúnamh a fháil d’fhonn na hainmhithe aonair sin a choinneáil beo agus chun taighde eolaíoch a dhéanamh ar eiseamail a maraíodh de thaisme, ar choinníoll gur cuireadh na húdaráis inniúla náisiúnta lena mbaineann go hiomlán ar an eolas roimh ré, a luaithe is féidir i ndiaidh na gabhála agus i gcomhréir le dlí an Aontais is infheidhme.

4. Ar bhonn na comhairle eolaíche is fearr dá bhfuil ar fáil féadfaidh Ballstát bearta maolaithe nó srianta ar threalamh iascaireachta áirithe a chur ar bun i leith soithí a bhfuil a bhratach ar foluain orthu. Le bearta den sórt sin laghdófar a oiread is féidir gabhálacha de na speicis dá dtagraítear i mír 1 den Airteagal seo agus, nuair is féidir, cuirfear deireadh leo, agus beidh na bearta sin ag luí leis na cuspóirí a leagtar amach in Airteagal 2 de Rialachán (AE) Uimh. 1380/2013 agus beidh siad chomh dian céanna ar a laghad le bearta teicniúla is infheidhme faoi dhlí an Aontais.

5. Beidh d’aidhm ag bearta arna nglacadh de bhun mhír 4 den Airteagal seo an sprioc a leagtar amach i bpointe (b) d’Airteagal 4(1) a bhaint amach. Chur críocha rialaithe, tabharfaidh na Ballstáit fógra do na Ballstáit eile lena mbaineann maidir leis na forálacha a glacadh de bhun mhír 4 den Airteagal seo. Cuirfidh siad faisnéis iomchuí ar fáil go poiblí freisin maidir leis na bearta sin.

Airteagal 12

Gnáthóga íogaire a chosaint, lena n-áirítear éiceachórais leochaileacha mhuirí

1. Beidh toirmeasc ar an trealamh iascaireachta a shonraítear in Iarscríbhinn II a úsáid laistigh de na limistéir iomchuí a leagtar amach san Iarscríbhinn sin.

2. I gcás ina dtugtar le fios leis an gcomhairle eolaíoch is fearr dá bhfuil ar fáil gur gá liosta na limistéar a leagtar amach in Iarscríbhinn II a leasú, tugtar de chumhacht don Choimisiún gníomhartha tarmligthe a ghlacadh i gcomhréir le hAirteagal 29 den Rialachán seo agus de bhun an nós imeachta a leagtar síos in Airteagal 11(2) agus Airteagal 11(3) de Rialachán (AE) Uimh. 1380/2013 chun Iarscríbhinn II a leasú dá réir sin. Agus leasuithe den sórt sin á nglacadh aige tabharfaidh an Coimisiún aird ar leith ar na hainiarsmaí a eascróidh as gníomhaíocht iascaireachta a dhíláithriú go dtí limistéir íogaire eile a mhaolú.

3. I gcás ina bhfuil na gnáthóga dá dtagraítear i mír 1 nó gnáthóga leochaileacha eile, lena n-áirítear éiceachórais mhuirí leochaileacha eile, le fáil in uiscí atá faoi cheannasacht nó faoi dhlínse Ballstáit, féadfaidh an Ballstát sin limistéir iata a bhunú nó bearta caomhnaithe eile a chur ar bun d’fhonn na gnáthóga sin a chosaint, de bhun an nós imeachta a leagtar síos in Airteagal 11 de Rialachán (AE) Uimh. 1380/2013. Beidh bearta den sórt sin ag luí leis na cuspóirí a leagtar amach in Airteagal 2 de Rialachán (AE) Uimh. 1380/2013 agus beidh siad chomh dian céanna ar a laghad le bearta faoi dhlí an Aontais.

4. Beidh d’aidhm ag bearta arna nglacadh de bhun mhír 2 agus mhír 3 den Airteagal seo an sprioc a leagtar amach i bpointe (c) d’Airteagal 4(1) a bhaint amach.







ROINN 4

Íosmhéideanna tagartha caomhnaithe

Airteagal 13

Íosmhéideanna tagartha caomhnaithe

1. Íosmhéideanna tagartha caomhnaithe na speiceas muirí a shonraítear i gCuid A d’Iarscríbhinní V go hIarscríbhinn X a ghabhann leis an Rialachán seo, beidh feidhm acu chun na críocha seo a leanas: (a) féachaint chuige go gcosnófar éisc óga de speicis mhuirí de bhun Airteagal 15(11) agus 15(12) de Rialachán (AE) Uimh. 1380/2013; (b) limistéir aisghabhála stoc éisc a bhunú de bhun Airteagal 8 de Rialachán (AE) Uimh. 1380/2013; (c) íosmhéideanna margaíochta a leagan síos de bhun Airteagal 47(2) de Rialachán (AE) Uimh. 1379/2013 ó Pharlaimint na hEorpa agus ón gComhairle ( 6 ).

2. Is i gcomhréir le hIarscríbhinn IV a thomhaisfear méid speicis mhuirí.

3. I gcás ina ndéantar foráil maidir le níos mó ná aon mhodh amháin le méid speicis mhuirí a thomhas, ní mheasfar an t-eiseamal a bheith faoi bhun na híosmhéide tagartha caomhnaithe má tá an mhéid, de réir aon cheann de na modhanna tomhais sin, cothrom leis an íosmhéid tagartha caomhnaithe nó níos mó ná é.

4. Gliomaigh, piardóga agus moilisc dhébhlaoscacha agus moilisc ghastrapódacha d’aon speiceas den sórt sin a bhfuil íosmhéid tagartha caomhnaithe bunaithe in Iarscríbhinní V, VI nó VII ina leith, ní fhéadfar iad a choinneáil ar bord ná a thabhairt i dtír ach amháin i bhfoirm iomlán.







ROINN 5

Bearta chun aischur éisc a laghdú

Airteagal 14

Treoirthionscadail chun gabhálacha de thaisme a sheachaint

1. Gan dochar d’Airteagal 14 de Rialachán (AE) Uimh. 1380/2013, féadfaidh na Ballstáit tabhairt faoi threoirthionscadail a bhfuil sé d’aidhm acu modhanna a aimsiú le gabhálacha de thaisme a sheachaint, a laghdú agus deireadh a chur leo. Tabharfar aird sna treoirthionscadail sin ar thuairimí na gComhairlí Comhairleacha iomchuí agus bunófar iad ar an gcomhairle eolaíoch is fearr dá bhfuil ar fáil.

2. I gcás ina léiríonn torthaí na dtreoirthionscadal sin nó ina léirítear le comhairle eolaíoch eile gurb ann do líon mór gabhálacha de thaisme, féacfaidh na Ballstáit lena mbaineann le bearta teicniúla a bhunú chun na gabhálacha sin de thaisme a laghdú i gcomhréir le hAirteagal 19 de Rialachán (AE) Uimh. 1380/2013.







CAIBIDIL III

RÉIGIÚNÚ

Airteagal 15

Bearta teicniúla réigiúnacha

1. Leagtar amach sna hIarscríbhinní seo a leanas bearta teicniúla arna mbunú ar an leibhéal réigiúnach: (a) in Iarscríbhinn V le haghaidh na Mara Thuaidh; (b) in Iarscríbhinn VI le haghaidh Uiscí an Iarthuaiscirt; (c) in Iarscríbhinn VII le haghaidh Uiscí an Iardheiscirt; (d) in Iarscríbhinn VIII le haghaidh Mhuir Bhailt; (e) in Iarscríbhinn IX le haghaidh na Meánmhara; (f) in Iarscríbhinn X le haghaidh na Mara Duibhe; (g) in Iarscríbhinn XI le haghaidh uiscí an Aontais san Aigéan Indiach agus san Atlantach Thiar; (h) in Iarscríbhinn XIII le haghaidh speicis íogaire.

2. D’fhonn sainiúlachtaí réigiúnacha na n-iascach ábhartha a chur san áireamh, tugtar de chumhacht don Choimisiún gníomhartha tarmligthe a ghlacadh i gcomhréir le Airteagal 29 den Rialachán seo agus le hAirteagal 18 de Rialachán (AE) Uimh. 1380/2013 chun na bearta teicniúla a leagtar amach sna hIarscríbhinní dá dtagraítear i mír 1 den Airteagal seo a leasú, a fhorlíonadh, a aisghairm nó a mhaolú, lena n-áirítear nuair atá an oibleagáid gabhálacha a thabhairt i dtír á cur chun feidhme i gcomhthéacs Airteagal 15(5) agus (6) de Rialachán (AE) Uimh. 1380/2013. Glacfaidh an Coimisiún gníomhartha tarmligthe den sórt sin ar bhonn moladh comhpháirteach arna thíolacadh i gcomhréir le hAirteagal 18 de Rialachán (AE) Uimh. 1380/2013 agus i gcomhréir leis na hAirteagail ábhartha de Chaibidil III den Rialachán seo.

3. Chun críche gníomhartha tarmligthe den chineál sin a ghlacadh, féadfaidh na Ballstáit sin ag a bhfuil leas díreach bainistíochta moltaí comhpháirteacha a thíolacadh i gcomhréir le hAirteagal 18(1) de Rialachán (AE) Uimh. 1380/2013 den chéad uair tráth nach déanaí ná 24 mhí agus ina dhiaidh sin, 18 mhí tar éis gach dáta ar a dtíolacfar an tuarascáil dá dtagraítear in Airteagal 31(1) den Rialachán seo. Féadfaidh siad moltaí den chineál sin a thíolacadh, freisin, nuair a mheasfaidh siad gur gá sin.

4. Maidir leis na bearta teicniúla a ghlacfar de bhun mhír 2 den Airteagal seo: (a) beidh sé d’aidhm acu na cuspóirí agus na spriocanna a leagtar amach in Airteagal 3 agus Airteagal 4 den Rialachán seo a bhaint amach; (b) beidh sé d’aidhm acu na cuspóirí a bhaint amach agus na coinníollacha a chomhlíonadh atá leagtha amach sna gníomhartha ábhartha eile de chuid an Aontais arna nglacadh i réimse CBI, go háirithe sna pleananna ilbhliantúla dá dtagraítear in Airteagal 9 agus in Airteagal 10 de Rialachán (AE) Uimh. 1380/2013; (c) beidh na prionsabail dea-rialachais a leagtar amach in Airteagal 3 de Rialachán (AE) Uimh. 1380/2013 ina dtreoir acu; (d) beidh mar thoradh orthu, ar a laghad, tairbhí ar mhaithe le caomhnú acmhainní bitheolaíocha muirí a bheidh coibhéiseach, ar a laghad, leis na bearta dá dtagraítear i mír 1, go háirithe a fhad a bhaineann le patrúin saothraithe agus leis an leibhéal cosanta a thugtar do speicis íogaire agus gnáthóga íogaire. Cuirfear san áireamh freisin an tionchar a d’fhéadfadh a bheith ag gníomhaíochtaí iascaireachta ar an éiceachóras muirí.

5. Ní bheidh meath ar na caighdeáin roghnaíochta mar thoradh ar chur i bhfeidhm na gcoinníollacha maidir le sonraíochtaí mogallmhéid a leagtar amach in Airteagal 27 agus i gCuid B d’Iarscríbhinní V go XI, go háirithe i dtéarmaí méadú ar ghabhálacha na n-iasc óg, arbh ann dóibh an 14 Lúnasa 2019, agus beidh sé d’aidhm acu na cuspóirí agus na spriocanna a leagtar amach in Airteagal 3 agus Airteagal 4 a chur i gcrích.

6. Sna moltaí comhpháirteacha a chuirfear isteach chun críche na bearta dá dtagraítear i mír 2 a ghlacadh, cuirfidh na Ballstáit fianaise eolaíoch ar fáil chun tacú le glacadh na mbeart sin.

7. Féadfaidh an Coimisiún ceangal a chur ar CETEI measúnú a dhéanamh ar na moltaí comhpháirteacha dá dtagraítear i mír 2.

Airteagal 16

Trealamh iascaireachta atá roghnaíoch ó thaobh méide agus speicis

Aon mholadh comhpháirteach a chuirfear isteach chun críche na bearta a ghlacadh dá dtagraítear in Airteagal 15(2) maidir le saintréithe trealaimh atá roghnaíoch ó thaobh méide agus speicis, beidh fianaise eolaíoch ag gabháil leis lena léireofar go mbeidh mar thoradh ar na bearta sin ar a laghad saintréithe roghnaíochta i gcomhair speicis áirithe nó meascán speiceas a bheidh coibhéiseach ar a laghad le saintréithe roghnaíochta an trealaimh a leagtar amach i gCuid B d’Iarscríbhinní V go X agus i gCuid A d’Iarscríbhinn XI.

Airteagal 17

Limistéir iata nó shrianta chun éisc óga agus comhbhailiúcháin d’éisc sceite a chosaint

Aon mholadh comhpháirteach a chuirfear isteach chun críche na bearta a ghlacadh dá dtagraítear in Airteagal 15(2) maidir le Cuid C d’Iarscríbhinní V go VIII agus X agus i gCuid B d’Iarscríbhinn XI nó chun nua-limistéir iata nó shrianta a bhunú, áireofar na nithe seo a leanas maidir leis na limistéir iata nó shrianta sin:

(a) cuspóir an iaimh;

(b) fairsinge gheografach agus fad ama an iaimh;

(c) srianta ar threalamh ar leith; agus

(d) socruithe rialaithe agus faireacháin.

Airteagal 18

Íosmhéideanna tagartha caomhnaithe

Aon mholadh comhpháirteach a chuirfear isteach chun críche na bearta a ghlacadh dá dtagraítear in Airteagal 15(2) maidir le Cuid A d’Iarscríbhinní V go X, urramóidh sé an cuspóir atá ann i dtaca le héisc óga de speicis mhuirí a chosaint.

Airteagal 19

Iaimh fhíor-ama agus forálacha maidir le hathrú láithreach

1. Aon mholadh comhpháirteach a chuirfear isteach chun críche na bearta a ghlacadh dá dtagraítear in Airteagal 15(2) maidir le hiaimh fhíor-ama a chruthú, agus a bhfuil sé d’aidhm aige speicis íogaire nó comhbhailiúcháin d’éisc óga, d’éisc sceite nó de speicis sliogéisc a chosaint, beidh na nithe seo a leanas ar áireamh ann: (a) fairsinge gheografach agus fad ama na n-iamh; (b) na speicis agus na leibhéil tairsí is siocair leis an iamh; (c) úsáid trealaimh ardroghnaíoch d’fhonn cead isteach a fháil ar limistéir iata nach mbeadh cead isteach ann dá uireasa; agus (d) socruithe rialaithe agus faireacháin.

(2) Aon mholadh comhpháirteach a thíolacfar chun críche na bearta a ghlacadh dá dtagraítear in Airteagal 15(2), maidir le forálacha i ndáil le hathrú láithreach, beidh na nithe seo a leanas ar áireamh ann: (a) na speicis agus na leibhéil tairsí is siocair leis an oibleagáid athrú; (b) cé chomh fada atá soitheach le himeacht ón ionad a raibh sé ag iascaireacht ann go dtí sin.

Airteagal 20

Trealamh iascaireachta nuálach

1. Aon mholadh comhpháirteach a cuireadh isteach chun críche na bearta a ghlacadh dá dtagraítear in Airteagal 15(2) maidir le trealamh iascaireachta nuálach a úsáid laistigh d’imchuach ar leith beidh measúnú ann ar an tionchar is dócha a bheidh ag trealamh den sórt sin a úsáid ar na sprioc-speicis agus ar speicis íogaire agus gnáthóga íogaire. Baileoidh na Ballstáit lena mbaineann na sonraí iomchuí atá riachtanach le haghaidh measúnú den sórt sin.

2. Ní cheadófar trealamh iascaireachta nuálach a úsáid i gcás ina léireoidh na measúnuithe dá dtagraítear i mír 1 go dtiocfaidh dá úsáid ainiarsmaí suntasacha ar ghnáthóga íogaire agus ar speicis nach sprioc-speicis iad.

Airteagal 21

Bearta caomhnaithe dúlra

Aon mholadh comhpháirteach a chuirfear isteach chun críche na bearta a ghlacadh dá dtagraítear in Airteagal 15(2), maidir le speicis íogaire agus gnáthóga íogaire a chosaint, féadfaidh sé na nithe seo a leanas a dhéanamh go háirithe:

(a) liostaí a tharraingt suas de na speicis íogaire agus na gnáthóga íogaire is mó atá i mbaol ag gníomhaíochtaí iascaireachta laistigh den limistéar iomchuí agus na liostaí sin a bhunú ar an gcomhairle eolaíoch is fearr dá bhfuil ar fáil;

(b) sonrú a dhéanamh ar na bearta breise nó malartacha i ndáil leo siúd dá dtagraítear in Iarscríbhinn XIII d’fhonn gabhálacha de thaisme de na speicis sin dá dtagraítear in Airteagal 11 a laghdú;

(c) faisnéis a thabhairt maidir lena éifeachtaí atá na bearta maoluithe agus na socruithe faireacháin atá ann cheana;

(d) sonrú a dhéanamh ar na bearta arb é is aidhm leo tionchar trealaimh iascaireachta ar gnáthóga íogaire a laghdú;

(e) sonrú a dhéanamh ar na srianta ar threalamh áirithe a oibriú nó toirmeasc iomlán ar úsáid trealaimh iascaireachta áirithe a thabhairt isteach i limistéar inar bagairt trealamh den sórt sin ar stádas caomhnaithe na speiceas sa limistéar sin dá dtagraítear in Airteagail 10 agus 11 nó ar ghnáthóga íogaire eile.

Airteagal 22

Bearta réigiúnacha sna pleananna aischuir sealadacha

1. Nuair a dhéanfaidh na Ballstáit moltaí comhpháirteacha a chur isteach maidir le bunú beart teicniúil i bpleananna aischuir sealadacha dá dtagraítear in Airteagal 15(6) de Rialachán (AE) Uimh. 1380/2013, féadfaidh na heilimintí seo a leanas, inter alia, a bheith sna moltaí sin: (a) sonraíochtaí trealaimh iascaireachta agus na rialacha maidir le húsáid an trealaimh sin; (b) sonraíochtaí modhnuithe ar threalamh iascaireachta nó úsáid trealaimh roghnaíochta chun roghnaíocht ó thaobh méide agus speicis a fheabhsú; (c) srianta nó toirmisc ar chineálacha áirithe trealaimh iascaireachta a úsáid, agus ar ghníomhaíochtaí iascaireachta, i limistéir áirithe nó le linn tréimhsí áirithe; (d) íosmhéideanna tagartha chaomhnaithe; (e) maoluithe a glacadh de bhun Airteagal 15(4) de Rialachán (AE) Uimh. 1380/2013.

2. Beidh d’aidhm leis na bearta dá dtagraítear i mír 1 den Airteagal seo na cuspóirí a leagtar amach in Airteagal 3 a bhaint amach, go sonrach beidh d’aidhm leo éisc óga nó comhbhailiúcháin d’éisc sceite nó de shliogéisc a chosaint.

Airteagal 23

Treoirthionscadail i ndáil le gabhálacha agus ábhar aischurtha a dhoiciméadú ina n-iomláine

1. Tugtar de chumhacht don Choimisiún gníomhartha tarmligthe a ghlacadh i gcomhréir le hAirteagal 29 den Rialachán seo agus Airteagal 18 de Rialachán (AE) Uimh. 1380/2013, lena bhforlíontar an Rialachán seo trí threoirthionscadail a shainiú a fhorbróidh córas chun gabhálacha agus ábhar aischurtha a dhoiciméadú ina n-iomláine bunaithe ar chuspóirí agus spriocanna intomhaiste, chun críche bainistithe iascaigh atá bunaithe ar thorthaí.

2. Féadfaidh na treoirthionscadail dá dtagraítear i mír 1 maolú ó na bearta a leagtar amach i gCuid B d’Iarscríbhinní V go dtí XI i ndáil le limistéar sonrach agus ar feadh uastréimhse bliana, ar choinníoll gur féidir a léiriú go gcuireann treoirthionscadail den chineál sin le baint amach na gcuspóirí agus na spriocanna a leagtar amach in Airteagail 3 agus 4 agus, go háirithe, go bhfuil sé mar aidhm acu roghnaíocht an trealaimh iascaireachta nó an chleachtais iascaireachta lena mbaineann a fheabhsú nó a thionchar ar an gcomhshaol a laghdú ar bhealach eile. Féadfar fad bliana breise a chur leis an tréimhse bliana sin faoi na coinníollacha céanna. Beidh na treoirthionscadail sin teoranta do 5 %, ar a mhéad, de shoithí san earnáil sin in aghaidh an Bhallstáit.

3. I gcás ina ndéanfaidh na Ballstáit moltaí comhpháirteacha a chur isteach maidir leis na treoirthionscadail dá dtagraítear i mír 1 a bhunú, cuirfidh siad fianaise eolaíoch ar fáil chun tacú lena nglacadh. Déanfaidh CETEI na moltaí comhpháirteacha sin a mheasúnú agus poibleoidh sé an measúnú sin. Laistigh de 6 mhí ón tionscadal a thabhairt i gcrích, cuirfidh na Ballstáit tuarascáil faoi bhráid an Choimisiúin ina gcuirfear in iúl na torthaí, lena n-áirítear measúnú mionsonraithe ar na hathruithe ó thaobh roghnaíochta agus ar thionchair eile ar an gcomhshaol.

4. Déanfaidh CETEI an tuarascáil dá dtagraítear i mír 3 a mheasúnú. I gcás ina mbeidh measúnú dearfach ar rannchuidiú an trealaimh nua nó an chleachtais nua leis an gcuspóir i mír 2, féadfaidh an Coimisiún togra a thíolacadh i gcomhréir le CFAE ionas go gceadófar úsáid ghinearálaithe an trealaimh nó an chleachtais sin. Poibleofar an measúnú sin ó CETEI.

5. Tugtar de chumhacht don Choimisiún gníomhartha tarmligthe a ghlacadh i gcomhréir le hAirteagal 29 lena bhforlíontar an Rialachán seo trí na sonraíochta teicniúla a shainiú do chóras chun gabhálacha agus ábhar aischurtha a dhoiciméadú ina n-iomláine dá dtagraítear i mír 1 den Airteagal seo.

Airteagal 24

Gníomhartha cur chun feidhme

1. Féadfaidh an Coimisiún gníomhartha cur chun feidhme a ghlacadh maidir leis an méid seo a leanas: (a) sonraíochtaí na ngaireas roghnúcháin atá ceangailte den trealamh a leagtar amach i gCuid B d’Iarscríbhinní V go hIarscríbhinn IX; (b) rialacha mionsonraithe maidir le sonraíochtaí an trealaimh iascaireachta a thuairiscítear i gCuid D d’Iarscríbhinn V a bhaineann le srianta ar dhéanamh trealaimh agus le bearta rialaithe agus faireacháin atá le glacadh ag an mBallstát brataí; (c) rialacha mionsonraithe maidir leis na bearta rialaithe agus faireacháin atá le glacadh ag an mBallstát brataí nuair a bheidh feidhm á baint aige as an trealamh dá dtagraítear i bpointe 6 de Chuid C d’Iarscríbhinn V, i bpointe 9 de Chuid C d’Iarscríbhinn VI, agus i bpointe 4 de Chuid C d’Iarscríbhinn VII; (d) rialacha mionsonraithe maidir leis na bearta rialaithe agus faireacháin atá le glacadh i gcás na limistéar iata nó srianta adtugtar tuairisc orthu i bpointe 2 de Chuid C d’Iarscríbhinn V, agus pointí 6 agus 7 de Chuid C d’Iarscríbhinn VI; (e) rialacha mionsonraithe maidir le tréithe comharthaíochta agus cur chun feidhme a roinneann leis na fuaimghairis bhactha dá dtagraítear i gCuid A d’Iarscríbhinn XIII; (f) rialacha mionsonraithe maidir le dearadh agus úsáid na línte scanraithe éan agus na ndoruithe ualaithe dá dtagraítear i gCuid B d’Iarscríbhinn XIII; (g) rialacha mionsonraithe maidir leis an ngaireas eisiatóra turtar dá dtagraítear i gCuid C d’Iarscríbhinn XIII.

2. Déanfar na gníomhartha cur chun feidhme dá dtagraítear i mír 1 a ghlacadh i gcomhréir le hAirteagal 30(2).







CAIBIDIL IV

AIGHDE EOLAÍOCH, ATHSTOCÁIL DHÍREACH AGUS TRASPHLANDÚ

Airteagal 25

Taighde eolaíoch

1. Ní bheidh feidhm ag na bearta teicniúla dá bhforáiltear sa Rialachán seo maidir le hoibríochtaí iascaireachta a dhéantar chun críche imscrúduithe eolaíocha faoi réir na gcoinníollacha seo a leanas: (a) is le cead agus faoi údarás an Bhallstáit brataí atá na hoibríochtaí iascaireachta le déanamh; (b) An Coimisiún agus an Ballstát a bhfuil na hoibríochtaí iascaireachta á ndéanamh in uiscí atá faoina cheannas agus faoina dhlínse (‘an Ballstát cósta’), tá siad le cur ar an eolas dhá sheachtain roimh ré ar a laghad faoi oibríochtaí iascaireachta den sórt sin atá beartaithe, na soithí a bheidh páirteach iontu agus na himscrúduithe eolaíocha a dhéanfar; (c) tá an soitheach nó na soithí atá i mbun na n-oibríochtaí iascaireachta chun údarú bailí iascaireachta a bheith acu i gcomhréir le hAirteagal 7 de Rialachán (CE) Uimh. 1224/2009; (d) I gcás ina n_iarrfaidh an Ballstát cósta nó an Ballstát brataí é, beidh sé de cheangal ar an máistir soithí breathnadóir de chuid an Bhallstáit cósta a thabhairt ar bord le linn na n-oibríochtaí iascaireachta, ach amháin sa chás nach féidir sin a dhéanamh ar chúiseanna slándála; (e) beidh teorainn ama ann d’oibríochtaí iascaireachta a dhéanfaidh soithí tráchtála chun críche taighde eolaíoch. I gcás ina mbeidh níos mó ná sé shoitheach thráchtála páirteach in oibríochtaí iascaireachta le haghaidh taighde áirithe arna dhéanamh ag soithí tráchtála, cuirfidh an Ballstát brataí an Coimisiún ar an eolas 3 mhí roimh ré ar a laghad agus iarrfaidh sé, i gcás inarb iomchuí, comhairle ó CETEI chun a dheimhniú go bhfuil bonn cirt leis an leibhéal sin rannpháirtíochta ar bhonn eolaíoch; Má mheastar nach bhfuil bonn cirt leis an leibhéal sin rannpháirtíochta de réir na Comhairle ó CETEI, leasóidh an Ballstát lena mbaineann coinníollacha an taighde eolaíoch dá réir sin; (f) I gcás bíogthrál leictreach, ní mór do shoithí a bhfuil taighde eolaíoch idir lámha acu prótacal sonrach eolaíoch a leanúint mar chuid de phlean taighde eolaíoch a rinne CITM nó CETEI a athbhreithniú nó a bhailíochtú, chomh maith le córas faireacháin, rialaithe agus meastóireachta.

2. Féadfar na speicis mhuirí a ghabhfar chun na críocha a shonraítear i mír 1 den Airteagal seo, féadfar iad a dhíol, a stóráil, a thaispeáint nó a chur ar díol, ar choinníoll go ndéanfar iad a áireamh mar chuid de na cuótaí i gcomhréir le hAirteagal 33(6) de Rialachán (AE) Uimh. 1224/2009, i gcás inarb infheidhme, agus: (a) go gcomhlíonfaidh siad na híosmhéideanna tagartha caomhnaithe a leagtar amach in Iarscríbhinní IV go X den Rialachán seo; nó (b) go ndíolfar iad chun críocha eile seachas chun a gcaite ag an duine.

Airteagal 26

Athstocáil dhíreach agus trasphlandú

1. Ní bheidh feidhm ag na bearta teicniúla dá bhforáiltear sa Rialachán seo maidir le hoibríochtaí iascaireachta a dhéanfar chun críche speicis mhuirí a athstocáil go díreach agus a thrasphlandú, agus chun na críche sin amháin, ar choinníoll go ndéanfar na hoibríochtaí sin le cead agus faoi údarás an Bhallstáit nó na mBallstát a bhfuil leas díreach bainistíochta aige nó acu.

2. I gcás ina ndéanfar an athstocáil dhíreach nó an trasphlandú in uiscí de chuid Ballstáit nó Ballstát eile, cuirfear an Coimisiún agus na Ballstáit sin ar an eolas, 20 lá féilire roimh ré ar a laghad, faoi oibríochtaí iascaireachta den sórt sin atá beartaithe.







CAIBIDIL V

COINNÍOLLACHA I nDÁIL LE SONRAÍOCHTAÍ MOGALLMHÉIDE

Airteagal 27

Coinníollacha i ndáil le sonraíochtaí mogallmhéide

1. Ciallaíonn na céatadáin gabhála dá dtagraítear in Iarscríbhinn V go hIarscríbhinn VIII an céatadán uasta speiceas a cheadaítear chun cáiliú do na mogallmhéideanna a leagtar amach sna hIarscríbhinní sin. Ní dochar na céatadáin sin don oibleagáid gabhálacha a thabhairt i dtír in Airteagal 15 de Rialachán (AE) Uimh. 1380/2013.

2. Ríomhfar na céatadáin ghabhála mar chion de bheomheáchan na n-acmhainní bitheolaíocha muirí uile a thabharfar i dtír tar éis gach turais iascaireachta.

3. Féadfar na céatadáin ghabhála dá dtagraítear i mír 2 a ríomh ar bhonn sampla ionadaíoch amháin nó níos mó.

4. Chun críche an Airteagail seo, gheofar meáchan coibhéiseach ghliomach na hIorua iomlán trí mheáchan eireabaill ghliomach na hIorua a iolrú faoi thrí.

5. Féadfaidh Ballstáit údaruithe iascaireachta a eisiúint i gcomhréir le hAirteagal 7 de Rialachán (CE) Uimh. 1224/2009 maidir le soithí a bhfuil a mbratach ar foluain acu agus iad i mbun gníomhaíochtaí iascaireachta ag baint úsáid as mogallmhéideanna sonracha dá bhforáiltear in Iarscríbhinn V go hIarscríbhinn XI. Féadfar údaruithe den sórt sin a chur ar fionraí i gcás soitheach nár chomhlíon na céatadáin ghabhálacha sainithe dá bhforáiltear in Iarscríbhinn V go hIarscríbhinn VIII.

6. Ní dochar an tAirteagal seo do Rialachán (CE) Uimh. 1224/2009.

7. Tugtar de chumhacht don Choimisiún gníomhartha tarmligthe a ghlacadh de bhun Airteagal 15 agus i gcomhréir le hAirteagal 29 den Rialachán seo chun an téarma “iascaireacht dhírithe” i gcomhair speicis ábhartha a shainiú tuilleadh i gCuid B d’Iarscríbhinní V go X agus Cuid A d’Iarscríbhinn XI. Chun na críche sin, Ballstáit a mbeidh leas díreach bainistíochta acu sna hiascaigh lena mbaineann, tíolacfaidh siad aon mholadh comhpháirteach den chéad uair tráth nach déanaí ná an 15 Lúnasa 2020.







CAIBIDIL VI

BEARTA TEICNIÚLA I Limistéar Rialála NEAFC

Airteagal 28

Bearta teicniúla i Limistéar Rialála NEAFC

Na bearta teicniúla is infheidhme i Limistéar Rialála NEAFC, leagtar amach in Iarscríbhinn XII iad.







CAIBIDIL VII

FORÁLACHA NÓS IMEACHTA

Airteagal 29

An tarmligean a fheidhmiú

1. Is faoi réir na gcoinníollacha a leagtar síos san Airteagal seo a thugtar an chumhacht don Choimisiún chun gníomhartha tarmligthe a ghlacadh.

2. Tabharfar an chumhacht don Choimisiún gníomhartha tarmligthe dá dtagraítear in Airteagal 2(2), Airteagal 8(3) Airteagal 10(4), Airteagal 12(2), Airteagal 15(2), Airteagal 23(1) agus (5), Airteagal 27(7) agus Airteagal 31(4) a ghlacadh go ceann tréimhse 7 mbliana ón dáta a dtiocfaidh an Rialachán seo i bhfeidhm. Déanfaidh an Coimisiún, tráth nach déanaí ná 9 mí roimh dheireadh na tréimhse 5 bliana, tuarascáil a tharraingt suas maidir le tarmligean na cumhachta. Déanfar tarmligean na cumhachta a fhadú go hintuigthe go ceann tréimhsí comhfhaid, mura rud é go gcuireann Parlaimint na hEorpa nó an Chomhairle in aghaidh an fhadaithe sin tráth nach déanaí ná 3 mhí roimh dheireadh gach tréimhse.

3. Maidir leis an tarmligean cumhachta dá dtagraítear in Airteagal 2(2), Airteagal 8(3), Airteagal 10(4), Airteagal 12(2), Airteagal 15(2), Airteagal 23(1) agus (5), Airteagal 27(7) agus Airteagal 31(4), féadfaidh Parlaimint na hEorpa nó an Chomhairle an tarmligean sin a chúlghairm aon tráth. Déanfaidh cinneadh chun cúlghairm a dhéanamh deireadh a chur le tarmligean na cumhachta atá sonraithe sa chinneadh sin. Gabhfaidh éifeacht leis an lá tar éis fhoilsiú an chinnidh in Iris Oifigiúil an Aontais Eorpaigh nó ar dháta níos déanaí a shonrófar sa chinneadh. Ní dhéanfaidh sé difear do bhailíocht aon ghníomhartha tarmligthe atá i bhfeidhm cheana.

4. Roimh dó gníomh tarmligthe a ghlacadh, rachaidh an Coimisiún i mbun comhairliúchán le saineolaithe arna n-ainmniú ag gach Ballstát i gcomhréir leis na prionsabail a leagtar síos i gComhaontú Idirinstitiúideach an 13 Aibreán 2016 maidir le Reachtóireacht Níos Fearr.

5. A luaithe a ghlacfaidh sé gníomh tarmligthe, tabharfaidh an Coimisiún fógra do Pharlaimint na hEorpa agus don Chomhairle ina leith an tráth céanna.

6. Ní thiocfaidh gníomh tarmligthe a ghlactar de bhun Airteagal 2(2), Airteagal 8(3) Airteagal 10(4), Airteagal 12(2), Airteagal 15(2), Airteagal 23(1) agus (5), Airteagal 27(7) agus Airteagal 31(4) i bhfeidhm ach amháin mura mbeidh aon agóid curtha in iúl ag Parlaimint na hEorpa nó ag an gComhairle laistigh de thréimhse 2 mhí tar éis fógra faoin ngníomh sin a thabhairt do Pharlaimint na hEorpa agus don Chomhairle nó más rud é, roimh dheireadh na tréimhse sin, go mbeidh Parlaimint na hEorpa agus an Chomhairle araon tar éis a chur in iúl don Choimisiún nach ndéanfaidh siad aon agóid. Déanfar an tréimhse sin a fhadú 2 mhí ar thionscnamh Pharlaimint na hEorpa nó na Comhairle.

Airteagal 30

Nós Imeachta Coiste

1. Beidh an Coiste um iascach agus dhobharshaothrú a bunaíodh le hAirteagal 47 de Rialachán (AE) Uimh. 1380/2013 de chúnamh ag an gCoimisiún. Beidh an coiste sin ina choiste de réir bhrí Rialachán (AE) Uimh. 182/2011.

2. I gcás ina ndéantar tagairt don mhír seo, beidh feidhm ag Airteagal 5 de Rialachán (AE) Uimh. 182/2011 ón gComhairle.







CAIBIDIL VIII

FORÁLACHA CRÍOCHNAITHEACHA

Airteagal 31

Athbhreithniú agus tuairisciú

1. Faoin 31 Nollaig 2020 agus gach tríú bliain as sin amach, déanfaidh an Coimisiún, ar bhonn na faisnéise a sholáthróidh na Ballstáit agus na Comhairlí Comhairleacha iomchuí agus i ndiaidh do CETEI meastóireacht a dhéanamh, déanfaidh sé tuarascáil a chur faoi bhráid do Pharlaimint na hEorpa agus don Chomhairle maidir le cur chun feidhme an Rialacháin seo. Déanfar measúnú sa tuarascáil sin ar a mhéid a rannchuidigh bearta teicniúla ar an leibhéal réigiúnach agus ar leibhéal an Aontais araon leis na cuspóirí a leagtar amach in Airteagal 3 agus leis na spriocanna a leagtar amach in Airteagal 4 a bhaint amach. Sa tuarascáil sin, déanfar tagairt freisin do chomhairle ó CITM maidir leis an dul chun cinn atá déanta, nó maidir leis an tionchar a eascraíonn ó threalaimh nuálacha. Beidh conclúidí sa tuarascáil maidir leis na héifeachtaí dearfacha nó diúltacha ar éiceachórais mhuirí, ar ghnáthóga íogaire chomh maith le roghnaíocht.

2. Sa tuarascáil dá dtagraítear i mír 1 den Airteagal seo beidh, inter alia , measúnú ar rannchuidiú na mbeart teicniúil do phatrúin saothraithe a bharrfheabhsú, mar a fhoráiltear i bpointe (a) d’Airteagal 3(2). Chun na críche sin, féadfar a áireamh sa tuarascáil, inter alia , mar tháscaire feidhmíochta roghnaíochta do na heocharstoic tháscaire do na speicis atá liostaithe in Iarscríbhinn XIV, an fad roghnaíochta optamach (L opt ) i gcomparáid leis an meánfhad éisc a ghabhtar i ngach bliain a chumhdaítear.

3. Ar bhonn na tuarascála sin, i gcás ina bhfuil fianaise ann ar an leibhéal réigiúnach nár baineadh amach na cuspóirí agus na spriocanna, laistigh de 12 mhí tar éis don Choimisiún an tuarascáil dá dtagraítear i mír 1 a chur isteach, déanfaidh na Ballstáit atá sa réigiún sin plean a chur isteach á leagan amach na bearta a dhéanfar chun rannchuidiú leis na cuspóirí agus na spriocanna sin a bhaint amach.

4. Féadfaidh an Coimisiún freisin aon leasuithe riachtanacha ar an Rialachán seo a mholadh do Pharlaimint na hEorpa agus don Chomhairle de dhroim na tuarascála sin. Tugtar de chumhacht don Choimisiún gníomhartha tarmligthe a ghlacadh de bhun Airteagal 15 agus i gcomhréir le hAirteagal 29 chun an liosta speiceas a leagtar amach in Iarscríbhinn XIV a leasú.

Airteagal 32

Leasuithe ar Rialachán (CE) Uimh. 1967/2006

Leasaítear Rialachán (CE) Uimh. 1967/2006 mar a leanas:

(a) scriostar Airteagail 3, 8 go 12, 14, 15, 16 agus 25;

(b) scriostar Iarscríbhinní II, III agus IV.

Déanfar tagairtí do na hAirteagal agus na hIarscríbhinní scriosta a fhorléiriú mar thagairtí d’fhorálacha ábhartha an Rialacháin seo.

Airteagal 33

Leasuithe ar Rialachán (CE) 1224/2009

I gCaibidil IV de Rialachán (CE) Uimh. 1224/2009, leasaítear Teideal IV mar leanas:

(a) scriostar Roinn 3;

(b) cuirtear an Roinn seo a leanas léi: ‘Roinn 4 ‘ Próiseáil ar Bord agus Iascaigh Pheiligeacha ’ Airteagal 54a Próiseáil ar bord 1. Beidh toirmeasc ar aon phróiseáil éisc de chineál fisiceach nó ceimiceach a dhéanamh ar bord soithigh ar chun críocha min éisc, ola éisc nó táirgí dá samhail a tháirgeadh í, nó chun críocha gabhálacha éisc a thrasloingsiú. 2. Ní bheidh feidhm ag mír 1 maidir leis na nithe seo a leanas: (a) scairteach a phróiseáil nó a thrasloingsiú; nó (b) suiréime a tháirgeadh ar bord soitheach iascaireachta. Airteagal 54b Srianta ar shoithí peiligeacha maidir le láimhseáil agus scaoileadh gabhálacha 1. Is 10 mm a bheidh san uas-spás idir barraí an deighilteora uisce ar bord soithí peiligeacha iascaireachta atá dírithe ar iascaireacht ronnach, scadán agus bolmán i Limistéar Coinbhinsiúin NEAFC mar a shainítear é in Airteagal 3(2) de Rialachán (AE) Uimh. 1236/2010. Beidh na barraí táite dá n-áit. Más poill seachas barraí a úsáidtear sa deighilteoir uisce, 10 mm ar a mhéad a bheidh i dtrastomhas na bpoll sin. Is 15 mm ar a mhéad a bheidh i dtrastomhas pholl na bhfánán atá os comhair an deighilteora uisce. 2. I gcás gach soithigh pheiligigh atá ag oibriú i Limistéar Coinbhinsiúin NEAFC, beidh toirmeasc ar éisc a scaoileadh faoi bhun líne uisce an tsoithigh ó umair mhaolánacha nó ó umair sáile chuisnithe. 3. Seolfaidh máistir an tsoithigh dearaí a bhaineann le cumas láimhseála agus scaoilte soithí peiligeacha atá dírithe ar iascaireacht ronnach, scadán agus bolmán i Limistéar Coinbhinsiúin NEAFC, dearaí atá deimhnithe ag údaráis inniúla na mBallstát brataí, mar aon le haon mhodhnú a dhéanfar orthu sin, seolfaidh sé na dearaí sin chuig údaráis inniúla iascaireachta an Bhallstáit brataí. Déanfaidh údaráis inniúla Bhallstát brataí na soithí cruinneas na ndearaí a chuirtear faoina mbráid a fhíorú go tráthrialta. Beidh cóipeanna de na dearaí sin ar bord an tsoithigh i gcónaí. Airteagal 54c Srianta maidir le trealamh grádúcháin uathoibríoch a úsáid 1. Beidh toirmeasc ar threalamh a d’fhéadfaí a úsáid chun scadáin, ronnaigh nó bolmáin a ghrádú, de réir méide nó gnéis, a bheith ar bord soithigh nó a úsáid ar bord soithigh. 2. Os a choinne sin, ceadófar trealamh den sórt sin a bheith ar bord soithigh nó a úsáid ar bord ar na coinníollacha seo a leanas: (a) ní bheidh ar bord an tsoithigh aon am ar leith ach trealamh tarraingthe ar lú ná 70 mm a mhogallmhéid nó peaslíon saighne amháin nó níos mó, nó trealamh iascaireachta dá samhail; nó (b) maidir le hiomlán na gabhála is féidir a choinneáil ar bord go dleathach: (i) déanfar sin a stóráil i riocht reoite; (ii) déanfar éisc ghrádaithe a reo go díreach tar éis a ngrádaithe agus ní chuirfear aon éisc ghrádaithe ar ais i bhfarraige; agus (iii) beidh an trealamh suiteáilte agus suite ar bord an tsoithigh ar chuma a áiritheoidh go ndéanfar an reo láithreach bonn agus nach féidir speicis mhuirí a chur ar ais i bhfarraige. 3. De mhaolú ar mhíreanna 1 agus 2 den Airteagal seo, féadfaidh aon soitheach atá údaraithe chun iascaireacht a dhéanamh i Muir Bhailt, sna Belts nó in Øresund, trealamh grádúcháin a iompar in Kattegat dó ar choinníoll gur eisíodh údarú iascaireachta ina chomhair i gcomhréir le hAirteagal 7. Saineofar san údarú iascaireachta sin na speicis, na limistéir, na tréimhsí ama agus aon cheanglais riachtanacha eile is infheidhme maidir le trealamh grádúcháin a úsáid ar bord nó a iompar.’ 4. Ní bheidh feidhm ag an Airteagal seo i Muir Bhailt.’.

Airteagal 34

Leasú ar Rialachán (AE) Uimh. 1380/2013

In Airteagal 15 de Rialachán (AE) Uimh. 1380/2013, cuirtear an méid seo a leanas in ionad mhír 12:

‘12. Maidir leis na speicis nach bhfuil faoi réir na hoibleagáide gabhálacha a thabhairt i dtír mar arna sainiú í i mír 1, ní choinneofar ar bord gabhálacha na speiceas sin atá faoi bhun na híosmhéide tagartha caomhnaithe, ach cuirfear ar ais i bhfarraige iad láithreach, seachas nuair a úsáidfear iad mar bhaoite beo.’.

Airteagal 35

Leasú ar Rialachán (AE) 2016/1139

I Rialachán (AE) 2016/1139, leasaítear Airteagal 8 mar a leanas:

(a) i mír 1, cuirtear an méid seo a leanas in ionad na coda tosaigh: ‘1. Tugtar de chumhacht don Choimisiún gníomhartha tarmligthe a ghlacadh i gcomhréir le hAirteagal 16 den Rialachán seo agus Airteagal 18 de Rialachán (AE) Uimh. 1380/2013 maidir leis na bearta teicniúla seo a leanas, sa mhéid nach gcumhdaítear iad le Rialachán (AE) 2019/1241 ó Pharlaimint na hEorpa agus ón gComhairle ( *1 ):

(b) cuirtear an méid seo a leanas in ionad mhír 2: ‘2. Rannchuideoidh na bearta dá dtagraítear i mír 1 den Airteagal seo leis na cuspóirí a leagtar amach in Airteagal 3 den Rialachán seo a bhaint amach agus comhlíonfaidh siad Airteagal 15(4) de Rialachán (AE) 2019/1241.’.

Airteagal 36

Leasuithe ar Rialachán (AE) 2018/973

I Rialachán (AE) 2018/973, leasaítear Airteagal 9 mar a leanas:

(a) i mír 1, cuirtear an méid seo a leanas in ionad na coda tosaigh: ‘1. Tugtar de chumhacht don Choimisiún gníomhartha tarmligthe a ghlacadh i gcomhréir le hAirteagal 16 den Rialachán seo agus Airteagal 18 de Rialachán (AE) Uimh. 1380/2013 chun an Rialachán seo a fhorlíonadh maidir leis na bearta teicniúla seo a leanas, sa mhéid nach gcumhdaítear iad le Rialachán (AE) 2019/1241 ó Pharlaimint na hEorpa agus ón gComhairle ( *2 ).

(b) cuirtear an méid seo a leanas in ionad mhír 2: ‘2. Rannchuideoidh na bearta dá dtagraítear i mír 1 den Airteagal seo leis na cuspóirí a leagtar amach in Airteagal 3 den Rialachán seo a bhaint amach agus comhlíonfaidh siad Airteagal 15(4) de Rialachán (AE) 2019/1241.’.

Airteagal 37

Leasú ar Rialachán (AE) Uimh. 2019/472

I Rialachán (AE) 2019/472, leasaítear Airteagal 9 mar a leanas:

(a) i mír 1, cuirtear an méid seo a leanas in ionad na habairte tosaigh: ‘1. Tugtar de chumhacht don Choimisiún gníomhartha tarmligthe a ghlacadh i gcomhréir le hAirteagal 18 den Rialachán seo agus Airteagal 18 de Rialachán (AE) Uimh. 1380/2013 chun an Rialachán seo a fhorlíonadh maidir leis na bearta teicniúla seo a leanas, sa mhéid nach gcumhdaítear iad le Rialachán (AE) 2019/1241 ó Pharlaimint na hEorpa agus ón gComhairle ( *3 ):

(b) cuirtear an méid seo a leanas in ionad mhír 2: ‘2. Rannchuideoidh na bearta dá dtagraítear i mír 1 den Airteagal seo leis na cuspóirí a leagtar amach in Airteagal 3 den Rialachán seo a bhaint amach agus comhlíonfaidh siad Airteagal 15(4) de Rialachán (AE) Uimh. 2019/1241.’.

Airteagal 38

Leasú ar Rialachán (AE) 2019/1022

I Rialachán (AE) 2019/1022, leasaítear Airteagal 13 mar a leanas:

(a) i mír 1, cuirtear an méid seo a leanas in ionad na cosa tosaigh: ‘1. Tugtar de chumhacht don Choimisiún gníomhartha tarmligthe a ghlacadh i gcomhréir le hAirteagal 18 den Rialachán seo agus Airteagal 18 de Rialachán (AE) Uimh. 1380/2013 chun an Rialachán seo a fhorlíonadh maidir leis na bearta teicniúla seo a leanas, sa mhéid nach gcumhdaítear iad le Rialachán (AE) 2019/1241 ó Pharlaimint na hEorpa agus ón gComhairle ( *4 ):

(b) cuirtear an méid seo a leanas in ionad mhír 2: ‘2. Rannchuideoidh na bearta dá dtagraítear i mír 1 den Airteagal seo leis na cuspóirí a leagtar amach in Airteagal 3 den Rialachán seo a bhaint amach agus comhlíonfaidh siad Airteagal 15(4) de Rialachán (AE) 2019/1241.’.

Airteagal 39

Aisghairmeacha

Aisghairtear Rialacháin (CE) Uimh. 894/97, (CE) Uimh. 850/98, (CE) Uimh. 2549/2000, (CE) Uimh. 254/2002, (CE) Uimh. 812/2004 agus (CE) Uimh. 2187/2005.

Déanfar tagairtí a dhéanfar do na Rialacháin aisghairthe a fhorléiriú mar thagairtí don Rialachán seo.

Airteagal 40

Teacht i bhfeidhm

Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.









IARSCRÍBHINN I

SPEICIS ATÁ FAOI THOIRMEASC

Speicis éisc a bhfuil toirmeasc ar iad a iascaireacht, a choinneáil ar bord, a thrasloingsiú, a thabhairt i dtír, astóráil, a dhíol a chur ar tapseáint nó a thairiscint lena ndíol, dá dtagraítear in Airteagal 10(2),

(a) Na speicis sábh mara seo a leanas in uiscí uile an Aontais: (i) an sábh mara biorach (Anoxypristis cuspidata); (ii) an mionsábh mara (Pristis clavata); (iii) an sábh mara beagfhiaclach (Pristis pectinata); (iv) an sábh mara mórfhiaclach (Pristis pristis); (v) an sábh mara glas (Pristis zijsron);

(b) an liamhán gréine (Cetorhinus maximus) agus an siorc bán mór (Carcharodon carcharias) sna huiscí uile;

(c) an lóchrannsiorc mín (Etmopterus pusillus) in uiscí de chuid an Aontais i roinn 2a de CITM agus i bhfolimistéar IV agus in uiscí de chuid an Aontais i bhfolimistéir 1, 5, 6, 7, 8, 12 agus 14 de CITM;

(d) roc sceire (Manta alfredi) in uiscí uile an Aontais;

(e) roc mór aigéanach (Manta birostris) in uiscí uile an Aontais;

(f) na speicis roic de chineál Mobula seo a leanas in uiscí uile an Aontais: (i) roc an diabhail (Mobula mobular); (ii) diabhalroc beag Guineach (Mobula rochebrunei); (iii) diabhalroc earrspíonach (Mobula japanica); (iv) an roc mínearrach (Mobula thurstoni); (v) an diabhalroc fadadharcach (Mobula eregoodootenkee); (vi) mionroc an diabhail (Mobula munkiana); (vii an diabhalroc Sileach (Mobula tarapacana); (viii) an diabhalroc gearreiteach (Mobula kuhlii); (ix) diabhalroc Atlantach (Mobula hypostoma);

(g) an sciata Ioruach (Raja (Dipturus) nidarosiensis) in uiscí de chuid an Aontais i ranna 6a, 6b, 7a, 7b, 7c, 7e, 7f, 7g, 7h agus 7k de CITM;

(h) an sciata bán (Raja alba) in uiscí de chuid an Aontais atá i bhfolimistéir 6–10 de CITM;

(i) giotáréisc (Rhinobatidae) in uiscí de chuid an Aontais atá i bhfolimistéir 1–10 agus 12 de CITM;

(j) an bráthair (Squatina squatina) in uiscí uile an Aontais;

(k) an bradán (Salmo salar) agus an breac geal (Salmo trutta) agus iascaireacht á déanamh le haon líon tarraingthe in uiscí atá lasmuigh den teorainn 6 mhíle arna thomhas ó bhonnlínte na mBallstát i bhfolimistéir 1, 2 agus 4–10 de CITM (uiscí an Aontais);

(l) iasc geal géarshocach (Coregonus oxyrhynchus) i roinn 4b de CITM (uiscí an Aontais);

(m) bradán fearna Aidriadach (Acipenser naccarii) agus bradán fearna coiteann (Acipenser sturio) in uiscí an Aontais;

(n) an phiardóg eochraí bhaineann (Palinurus spp.) agus an gliomach eochraí baineann (Homarus gammarus) sa Mheánmhuir ach amháin nuair is chun críocha athstocáil dhíreach nó trasphlandú a dhéanamh atá siad á n-úsáid;

(o) an diúilicín clochtholltach Eorpach (Lithophaga lithophaga), cleiteog an tsíoda (Pinna nobilis) agus an phideog (Pholas dactylus) in uiscí de chuid an Aontais sa Mheánmhuir;

(p) cuán mara spíonfhada (Centrostephanus longispinus);

▼M1

(q) berried female European lobster (Homarus gammarus) in ICES divisions 3a, 4a and 4b

▼B









IARSCRÍBHINN II

LIMISTÉIR ATÁ IATA CHUN GNÁTHÓGA ÍOGAIRE A CHOSAINT

Chun críocha Airteagal 12, tá na srianta seo a leanas infheidhme sna limistéir a iniatar trí na comhordanáidí seo a leanas, a thomhasfar de réir chóras WGS84, a cheangal le chéile go seicheamhach le rumlínte:

CUID A

Uiscí an Iarthuaiscirt

1. Beidh toirmeasc ar úsáid a bhaint as tráil ghrinnill nó líonta tarraingthe dá samhail, eangacha geolbhaigh ghrinneallsocraithe, líonta fostúcháin nó traimlí agus as spiléir ghrinneallsocraithe laistigh de na limistéir seo a leanas:

Réigiún Mullóige Belgica:

— 51°29.4′ T, 11°51.6′ I — 51°32.4′ T, 11°41.4′ I — 51°15.6′ T, 11°33.0′ I — 51°13.8′ T, 11°44.4′ I — 51°29.4′ T, 11°51.6′ I

Réigiún Mullóige Hovlund:

— 52°16.2′ T, 13°12.6′ I — 52°24.0′ T, 12°58.2′ I — 52°16.8′ T, 12°54.0′ I — 52°16.8′ T, 12°29.4′ I — 52°04.2′ T, 12°29.4′ I — 52°04.2′ T, 12°52.8′ I — 52°09.0′ T, 12°56.4′ I — 52°09.0′ T, 13°10.8′ I — 52°16.2′ T, 13°12.6′ I

Iarthuaisceart Bhanc Porcupine – Limistéar I:

— 53°30.6′ T, 14°32.4′ I — 53°35.4′ T, 14°27.6′ I — 53°40.8′ T, 14°15.6′ I — 53°34.2′ T, 14°11.4′ I — 53°31.8′ T, 14°14.4′ I — 53°24.0′ T, 14°28.8′ I — 53°30.6′ T, 14°32.4′ I

Iarthuaisceart Bhanc Porcupine – Limistéar II:

— 53°43.2′ T, 14°10.8′ I — 53°51.6′ T, 13°53.4′ I — 53°45.6′ T, 13°49.8′ I — 53°36.6′ T, 14°07.2′ I — 53°43.2′ T, 14°10.8′ I

Iardheisceart Bhanc Porcupine:

— 51°54.6′ T, 15°07.2′ I — 51°54.6′ T, 14°55.2′ I — 51°42.0′ T, 14°55.2′ I — 51°42.0′ T, 15°10.2′ I — 51°49.2′ T, 15°06.0′ I — 51°54.6′ T, 15°07.2′ I

2. Maidir leis na soithí peiligeacha uile sna limistéir a bhfuil tuairisc orthu i bpointe 1:

— beidh siad ar liosta de shoithí údaraithe agus beidh údarú iascaireachta eisithe ina leith i gcomhréir le hAirteagal 7 de Rialachán (CE) Uimh. 1224/2009;

— ní bheidh de threalamh ar bord acu ach trealamh peiligeach;

— déanfaidh siad, aon uair atá rún acu dul isteach i limistéar cosanta gnáthóg domhainfharraige leochaileach, fógra a thabhairt 4 uair an chloig roimh ré d’Ionad Monatóireachta Iascaigh na hÉireann arna shainmhíniú i bpointe 15 d’Airteagal 4 de Rialachán (CE) Uimh. 1224/2009 agus, san am céanna, tabharfaidh siad fógra faoin méid éisc atá á choinneáil ar bord acu;

— beidh acu córas um fhaireachán soithí atá oibríochtúil, lánfheidhmiúil, slán agus i lán-chomhréir leis na rialacha is infheidhme agus iad in aon cheann de na limistéir a thuairiscítear i bpointe 1;

— úsáidfidh siad an córas um fhaireachán soithí chun tuairisc a thabhairt gach uair an chloig;

— cuirfidh siad Ionad Monatóireachta Iascaigh na hÉireann ar an eolas ar imeacht dóibh as an limistéar, agus san am céanna, tabharfaidh siad fógra faoin méid éisc atá ar bord acu; agus

— beidh ar bord acu tráil a bhfuil mogallmhéid a soc-fhoircinn idir 16 mm agus 79 mm.

3. Beidh toirmeasc ar aon trál grinnill nó aon líon tarraingthe dá samhail a úsáid sna limistéir seo a leanas:

Mullóga Darwin:

— 59°54′ T, 6°55′ I

— 59°47′ T, 6°47′ I

— 59°37′ T, 6°47′ I

— 59°37′ T, 7°39′ I

— 59°45′ T, 7°39′ I

— 59°54′ T, 7°25′ I

CUID B

Uiscí an Iardheiscirt

1. El Cachucho

1.1. Beidh toirmeasc ar úsáid a bhaint as tráil ghrinnill, eangacha geolbhaigh ghrinneallsocraithe, líonta fostúcháin nó traimlí agus as spiléir ghrinneallsocraithe laistigh de na limistéir seo a leanas:

— 44°12′ T, 5°16′ I

— 44°12′ T, 4°26′ I

— 43°53′ T, 4°26′ I

— 43°53′ T, 5°16′ I

— 44°12′ T, 5°16′ I

1.2. Soithí a rinne iascaireacht dhírithe ar cholmóirí gabhlacha móra (Phycis blennoides) le spiléir ghrinneallsocraithe in 2006, 2007 agus 2008, féadfaidh siad leanúint den iascaireacht sa limistéar atá laisteas de 44°00.00′ T ar choinníoll go bhfuil údarú iascaireachta acu a eisíodh i gcomhréir le hAirteagal 7 de Rialachán (CE) Uimh. 1224/2009.

1.3. Gach soitheach a bhfuil an t-údarú iascaireachta sin aige, beag beann ar a fhad iomlán, úsáidfidh sé córas um fhaireachán soithí atá oibríochtúil, lánfheidhmiúil, slán agus i gcomhréir leis na rialacha is infheidhme agus é ag iascaireacht in aon cheann de na limistéir a thuairiscítear i bpointe 1.1.

2. Maidéara agus na hOileáin Chanáracha

Beidh toirmeasc ar úsáid a bhaint as eangacha geolbhaigh grinneallsocraithe, líonta fostúcháin agus traimlí ag doimhneacht is mó ná 200 m nó as tráil ghrinnill nó trealamh tarraingthe dá samhail laistigh de na limistéir seo a leanas:

— 27°00′ T, 19°00′ I

— 26°00′ T, 15°00′ I

— 29°00′ T, 13°00′ I

— 36°00′ T, 13°00′ I

— 36°00′ T, 19°00′ I

3. Na hAsóir

Beidh toirmeasc ar úsáid a bhaint as eangacha geolbhaigh grinneallsocraithe, líonta fostúcháin agus traimlí ag doimhneacht is mó ná 20 m nó as tráil ghrinnill nó trealamh tarraingthe dá samhail laistigh de na limistéir seo a leanas:

— 36°00′ T, 23°00′ I

— 39°00′ T, 23°00′ I

— 42°00′ T, 26°00′ I

— 42°00′ T, 31°00′ I

— 39°00′ T, 34°00′ I

— 36°00′ T, 34°00′ I









IARSCRÍBHINN III

LIOSTA DE SPEICIS A BHFUIL A NGABHÁIL LE SRUTHLÍON FAOI THOIRMEASC

— Tuinnín colgach: Thunnus alalunga

— Tuinnín gorm Atlantach: Thunnus thynnus

— Tuinnín mórshúileach: Thunnus obesus

— Boiníotó aigéanach: Katsuwonus pelamis

— Boiníotó Atlantach: Sarda sarda

— Tuinnín buí: Thunnus albacares

— Tuinnín dubheite: Thunnus atlanticus

— Tuinnín beag: Euthynnus spp.

— Tuinnín gorm deisceartach: Thunnus maccoyii

— Tuinnín frigéid: Auxis spp.

— Garbhánaigh aigéanacha: Brama rayi

— Mairlíní: Tetrapturus spp.; Makaira spp.

— Gaithéisc: Istiophorus spp.

— Colgáin: Xiphias gladius

— Preabairí: Scomberesox spp.; Cololabis spp.

— Doráid: Coryphaena spp.

— Siorcanna: Hexanchus griseus; Cetorhinus maximus; Alopiidae; Carcharhinidae; Sphyrnidae; Isuridae; Lamnidae

— Ceifileapóid: gach speiceas









IARSCRÍBHINN IV

AN MHÉID ATÁ IN ORGÁNACH MUIRÍ A THOMHAS

1. Is faoi mar a léirítear i Léaráid 1 a dhéanfar an mhéid atá in iasc a thomhas, is é sin, ó bharr an ghoib go deireadh eite an eireabaill.

2. Is faoi mar a léirítear i Léaráid 2 a dhéanfar an mhéid atá i ngliomach na hIorua (Nephrops norvegicus) a thomhas, cibé: — fad an charapáis, i gcomhthreo leis an meánlíne, ó chúl ceachtar de na loig súile go meánphointe imeall droma aimhneasach an charapáis, nó — an fad iomlán, ó bharr an rostraim go ceann deiridh an teilsin, gan na séití a áireamh. I gcás eireabaill scortha ghliomach na hIorua: ó imeall tosaigh na chéad deighleoige den eireaball atá ann go ceann deiridh an teilsin, gan na séití a áireamh. Déanfar an t-eireaball a thomhas agus é leata, neamhshínte agus ar an taobh dromach.

3. Is faoi mar a léirítear i Léaráid 3 a dhéanfar an mhéid atá i ngliomach (Homarus gammarus) ón Muir Thuaidh seachas Skagerrak nó Kattegat a thomhas, is é sin fad an charapáis, i gcomhthreo leis an meánlíne, ó chúl ceachtar de na loig súile go himeall aimhneasach an charapáis.

4. Is faoi mar a léirítear i Léaráid 3 a dhéanfar an mhéid atá i ngliomach (Homarus gammarus) ó Skagerrak nó Kattegat a thomhas: — fad an charapáis, i gcomhthreo leis an meánlíne, ó chúl ceachtar de na loig súile go meánphointe imeall droma aimhneasach an charapáis, nó — an fad iomlán, ó bharr an rostraim go ceann deiridh an teilsin, gan na séití a áireamh.

5. Is faoi mar a léirítear i Léaráid 4 a dhéanfar an mhéid atá i bpiardóg (Palinurus spp.) a thomhas, is é sin fad an charapáis, i gcomhthreo leis an meánlíne, ó bharr an rostraim go meánphointe imeall droma aimhneasach an charapáis.

6. Is faoi mar a léirítear i Léaráid 5 a dhéanfar méid aon mhoilisc dhébhlaoscaigh a thomhas, is é sin fad an chuid is faide den bhlaosc.

7. Is faoi mar a léirítear i Léaráid 6 a dhéanfar an mhéid atá i bportán faoilinne spíonach (Maia squinado) a thomhas, is é sin fad an charapáis, feadh na meánlíne, ó imeall an charapáis idir na rostraim go himeall deiridh an charapáis.

8. Is faoi mar a léirítear i Léaráid 7 a dhéanfar an mhéid atá i bportán dearg (Cancer pagurus) a thomhas, is é sin leithead uasta an charapáis arna thomhas go hingearach le meánlíne tosaigh-deiridh an charapáis.

9. Is faoi mar a léirítear i Léaráid 8 a dhéanfar an mhéid atá i gcuachma (Buccinum spp.) a thomhas, is é sin fad na blaoisce.

10. Is faoi mar a léirítear i Léaráid 9 a dhéanfar an mhéid atá i gcolgán (Xiphias gladius) a thomhas, is é sin fad ghabhal an ghialla íochtair (LJFL).

Léaráid 1: Speiceas éisc

Léaráid 2: Gliomach na hIorua

(Nephrops norvegicus)

Léaráid 3: Gliomach

(Homarus gammarus)

Léaráid 4: Piardóg

(Palinurus spp.)

Léaráid 5: Moileasc débhlaosach

Léaráid 6: Portán faoilinne spíonach

(Maia squinado)

Léaráid 7: Portán dearg

(Cancer pagurus)

Léaráid 8: Cuachma

(Buccinum spp.)

Léaráid 9: Colgán

(Xiphias gladius)









IARSCRÍBHINN V

AN MHUIR THUAIDH ( 7 )

CUID A

Íosmhéideanna tagartha caomhnaithe







Speiceas An Mhuir Thuaidh Trosc (Gadus morhua) 35 cm Cadóg (Melanogrammus aeglefinus) 30 cm Glasán (Pollachius virens) 35 cm Mangach (Pollachius pollachius) 30 cm Colmóir (Merluccius merluccius) 27 cm Scoilteán (Lepidorhombus spp.) 20 cm Sól (Solea spp.) 24 cm Leathóg bhallach (Pleuronectes platessa) 27 cm Faoitín (Merlangius merlangus) 27 cm Langa (Molva molva) 63 cm Langa gorm (Molva dypterygia) 70 cm Gliomach na hIorua (Nephrops norvegicus) Fad iomlán 85 mm, Fad an charapáis 25 mm Eireabaill Ghliomach na hIorua 46 mm Ronnach (Scomber spp.) 30 cm (4) Scadán (Clupea harengus) 20 cm (4) Bolmán (Trachurus spp.) 15 cm (4) Ainseabhaí (Engraulis encrasicolus) 12 cm nó 90 aonán in aghaidh an kg (4) Doingean mara Eorpach (Dicentrarchus labrax) 42 cm Sairdín (Sardina pilchardus) 11 cm (4) Gliomach (Homarus gammarus) 87 mm (fad an charapáis) Portán faoilinne spíonach (Maia squinado) 120 mm Cluaisín (Chlamys spp.) 40 mm Breallach croise eitreach (Ruditapes decussatus) 40 mm Breallach croise eireogach (Venerupis pullastra) 38 mm Breallach féithghearr (Venerupis philippinarum) 35 mm Breallach (Venus verrucosa) 40 mm Breallach crua (Callista chione) 6 cm Scian mhara (Ensis spp.) 10 cm Breallach toinne (Spisula solida) 25 mm Breallach Donax (Donax spp.) 25 mm Scianbhreallach pónaire (Pharus legumen) 65 mm Cuachma (Buccinum undatum) 45 mm Ochtapas (Octopus vulgaris) 750 g Piardóg (Palinurus spp.) 95 mm (fad an charapáis) Rós-séacla domhainmhara (Parapenaeus longirostris) 22 mm (fad an charapáis) Portán dearg (Cancer pagurus) 140 mm (4) (2) (3) Muirín mór (Pecten maximus) 100 mm Trosc (Gadus morhua) 30 cm Cadóg (Melanogrammus aeglefinus) 27 cm Glasán (Pollachius virens) 30 cm Mangach (Pollachius pollachius) — Colmóir (Merluccius merluccius) 30 cm Scoilteán (Lepidorhombus spp.) 25 cm Sól (Solea spp.) 24 cm Leathóg bhallach (Pleuronectes platessa) 27 cm Faoitín (Merlangius merlangus) 23 cm Langa (Molva molva) — Langa gorm (Molva dipterygia) — Gliomach na hIorua (Nephrops norvegicus) Fad iomlán 105 mm Eireabaill ghliomach na hIorua 59 mm Fad an charapáis 32 mm Ronnach (Scomber spp.) 20 cm (4) Scadán (Clupea harengus) 18 cm (4) Bolmán (Trachurus spp.) 15 cm (4) Gliomach (Homarus Gammarus) Fad iomlán 220 mm Fad an charapáis 78 mm ▼M1 European lobster (Homarus gammarus) 90 mm (Carapace length) in the Swedish exclusive economic zone in ICES division 3a ( 1 ) In uiscí de chuid an Aontais i roinn 4a de CITM. I Ranna 4b agus 4c de CITM, beidh feidhm ag íosmhéid tagartha caomhnaithe 130 mm. ( 2 ) Beidh feidhm ag íosmhéid tagartha caomhnaithe 115 mm sa limistéar i ranna 4b agus 4c de CITM atá iniata acu seo: pointe atá ag 53°28′22″ T, 0°09′24″ O, ar chósta Shasana, líne dhíreach agus í ag nascadh an phointe sin le 53°28′22″ T, 0°22′24″ O, teorainn 6 mhíle na Ríochta Aontaithe, agus líne dhíreach agus í ag nascadh pointe ag 51°54′06″ T, 1°30′30″ O le pointe ar chósta Shasana ag 51°55′48″ T, 1°17′00″ O. ( 3 ) I gcás portáin dhearga arna ngabháil i bpota nó i gcléibh, is féidir crúba scortha a bheith in 1 % ar a mhéad, de réir meáchain, den ghabháil iomlán. I gcás portáin dhearga arna ngabháil le haon saghas eile trealaimh iascaireachta, ní féidir níos mó ná 75 kg de chrúba portáin scortha a thabhairt i dtír. ( 4 ) De mhaolú ar Airteagal 15 de Rialachán (AE) Uimh. 1380/2013, ní bheidh feidhm ag íosmhéideanna tagartha caomhnaithe na sairdíní, na n-ainseabhaithe, na scadán, na mbolmán agus na ronnach suas go teorainn 10 %, de réir beomheáchain, de na gabhálacha iomlána de na speicis sin arna gcoinneáil ar bord.

Ríomhfar céatadán na sairdíní, na n-ainseabhaithe, na scadán, na mbolmán nó na ronnach faoi bhun íosmhéid tagartha caomhnaithe mar chion de bheomheáchan na n-orgánach muirí uile ar bord tar éis iad a shórtáil nó a thabhairt i dtír.

Féadfar an céatadán a ríomh ar bhonn sampla ionadaíoch amháin nó níos mó. Ní shárófar an teorainn 10 % agus trasloingsiú, tabhairt i dtír, iompar, stóráil, taispeáint nó díolachán á dhéanamh nó á déanamh.

1. The minimum conservation reference sizes specified in this Part for seabass (Dicentrarchus labrax) in the North Sea and European lobster (Homarus gammarus) in Swedish exclusive economic zone in the Skagerrak and Kattegat (ICES division 3a) shall apply to recreational fisheries.

▼B

CUID B

Mogallmhéideanna

▼M5

1. Mogallmhéideanna íosta do threalamh tarraingthe ( 8 )

1.1. Gan dochar don oibleagáid gabhálacha a thabhairt i dtír, úsáidfidh soithí mogallmhéid 120 mm ar a laghad, nó mogallmhéid 90 mm ar a laghad in Skagerrak nuair a bheifear ag iascach le tráil dobharchú, nó mogallmhéid 90 mm ar a laghad in Kattegat nuair a bheifear ag iascach le tráil dobharchú nó le saighní ( 9 ) ( 10 ).

▼B

1.2. Gan dochar don oibleagáid gabhálacha a thabhairt i dtír, agus d’ainneoin phointe 1.1, féadfaidh soithí mogallmhéideanna níos lú a úsáid mar a liostaítear sa tábla a leanas don Mhuir Thuaidh, Skagerrak/agus Kattegat ar na coinníollacha seo a leanas:

(i) comhlíonfar na coinníollacha gaolmhara a leagtar amach sa tábla sin, agus ní sháróidh foghabhálacha trosc, cadóg agus glasán 20 %, de réir beomheáchain, den ghabháil iomlán de na hacmhainní bitheolaíocha muirí uile a thabharfar i dtír tar éis gach turas iascaireachta; nó

(ii) úsáidfear modhnuithe roghnaíochta a bhfuil measúnú déanta orthu ag CETEI arna iarraidh sin ag Ballstát amháin nó níos mó agus a bheidh formheasta ag an gCoimisiún. De thoradh na modhnuithe roghnaíochta sin beidh na saintréithe roghnaíochta céanna nó níos fearr ann do throsc, cadóg agus glasán is atá do mhogallmhéid 120 mm.

▼M1

1.3. By way of derogation from the specifications in the table, a fish retention device may be used in Northern prawn fisheries in the Skagerrak (ICES division 3an) provided that there are adequate fishing opportunities to cover by-catch and that the retention device is:

— constructed with a top panel with a minimum mesh size of 120 mm square mesh;

— at least 3 metres long; and

— at least as wide as the sorting grid.

1.4. The use of SepNep ( 11 )

as referred to in Annex I of this Regulation shall be permitted as an equivalent selectivity device in the directed fisheries for Norway lobster (Nephrops norvegicus).

▼B







Mogallmhéid Limistéir Gheografacha Coinníollacha 100 mm ar a laghad (2) An Mhuir Thuaidh laisteas de 57°30′ T Iascaireacht dhírithe leathóg ballach agus sól le tráil dobharchú, le tráil bhíoma agus le saighní. Beidh painéal de mhogall cearnógach 90 mm ar a laghad feistithe. 80 mm ar a laghad (2) Ranna 4b agus 4c de CITM Iascaireacht dhírithe sól le tráil bhíoma. Beidh painéal, arb é 180 mm ar a laghad a mhogallmhéid, feistithe ar an leath uachtarach den chuid tosaigh den líon. Iascaireacht dhírithe faoitíní, ronnach agus speiceas nach bhfuil faoi réir teorainneacha gabhála le tráil ghrinnill. Beidh painéal de mhogall cearnógach 80 mm ar a laghad feistithe. 80 mm ar a laghad An Mhuir Thuaidh Iascaireacht dhírithe ghliomach na hIorua (Nephrops norvegicus). Beidh painéal de mhogall cearnógach 120 mm ar a laghad feistithe nó greille shórtála nach mó ná 35 mm an spás idir a barraí nó gaireas roghnaíochta coibhéiseach. Iascaireacht dhírithe speiceas nach bhfuil faoi réir teorainneacha gabhála agus nach gcumhdaítear in aon áit eile sa tábla. Beidh painéal de mhogall cearnógach 80 mm ar a laghad feistithe. Iascaireacht dhírithe sciataí agus roc. 80 mm ar a laghad Roinn 4c de CITM Iascaireacht dhírithe sól le tráil dobarchú. Beidh painéal de mhogall cearnógach 80 mm ar a laghad feistithe. 70 mm ar a laghad (mogall cearnógach) nó 90 mm ar a laghad (mogall muileatach) Skagerrak agus Kattegat Iascaireacht dhírithe ghliomach na hIorua (Nephrops norvegicus). Beidh greille shórtála a bhfuil spás 35 mm ar a mhéad idir a barraí nó gaireas roghnaíochta coibhéiseach feistithe. 40 mm ar a laghad An limistéar ar fad Iascaireacht dhírithe scuideanna (Loliginidae, Ommastrephidae). 35 mm ar a laghad Skagerrak agus Kattegat Iascaireacht dhírithe séaclaí Artacha (Pandalus borealis). Beidh greille shórtála a bhfuil spás 19 mm ar a mhéad idir a barraí nó gaireas roghnaíochta coibhéiseach feistithe. 32 mm ar a laghad An limistéar ar fad seachas Skagerrak agus Kattegat Iascaireacht dhírithe séaclaí Artacha (Pandalus borealis). Beidh greille shórtála a bhfuil spás 19 mm ar a mhéad idir a barraí nó gaireas roghnaíochta coibhéiseach feistithe. ▼M4 16 mm ar a laghad An limistéar ar fad Iascaireacht dhírithe speiceas beag peiligeach nach gcumhdaítear in aon áit eile sa tábla. Iascaireacht dhírithe trosc Ioruach. Déanfar ceann de na gairis seo a leanas a fheistiú: (1) greille shórtála a bhfuil spás 35 mm ar a mhéad idir a barraí; (2) gaireas eisiatóra (2), ar choinníoll go gcomhlíontar na coinníollacha seo a leanas: (i) beidh mogallmhéid uasta de 70 mm ag an eisiatóir agus beidh sé suite le heitleog de dhéanamh PVC nó de dhéanamh ábhar solúbtha comhchosúil; (ii) i gcás ina mbeidh seol suite laistigh den ghaireas eisiatóra trasna ar chón/fheadán an ghairis sin, is de dhéanamh PVC nó de dhéanamh ábhar solúbtha comhchosúil a bheidh an seol sin agus beidh méid an tseoil de chineál nach gclúdóidh sé níos mó ná 75 % den achar trasghearrtha ina bhfuil sé; agus (iii) cuirfear poll éalaithe de mhéid íosta 50 × 50 cm ag rinnphointe an ghairis eisiatóra. Iascaireacht dhírithe séaclaí coiteanna agus séaclaí Aesop. Déanfar trál deighilteora nó greille shórtála a fheistiú i gcomhréir le rialacha a bhunaítear go náisiúnta nó go réigiúnach. ▼B Níos lú ná 16 mm An limistéar ar fad Iascaireacht dhírithe corr gainimh. ( 1 ) Beidh toirmeasc ar shoithí aon trál bíoma a úsáid a bhfuil a mhogallmhéid idir 32 mm agus 99 mm lastuaidh de líne atá ceangailte ag na pointí seo a leanas: ag pointe ar chósta thoir na Ríochta Aontaithe ag domhanleithead 55° T, soir ansin go domhanleithead 55°, domhanfhad 5° O, ó thuaidh ansin go domhanleithead 56° T agus soir go pointe ar chósta thiar na Danmhairge ag domhanleithead 56° T. Tá toirmeasc ar aon trál bíoma a úsáid a bhfuil a mhogallmhéid idir 32 mm agus 119 mm laistigh de roinn 2a de CITM agus an chuid sin de fholimistéar 4 de CITM atá lastuaidh de 56° 00′ T. ( 2 ) Ciallaíonn ‘gaireas eisiatóra’ gaireas eangaí cónúla lena gcomhlíontar na critéir seo a leanas: (1) cuirtear isteach é roimh an soc-fhoirceann, ar bhealach a fhágann go bhfuil imeall tosaigh nó bonn an chóin ceangailte d’imlíne iomlán an tráil os comhair an tsoc-fhoircinn nó an phíosa sínidh; (2) tagann barrchaolú air go dtí rinnphointe, áit a bhfuil sé ceangailte de leathán íochtair an tráil; (3) tá poll éalaithe san áit a bhfuil rinnphointe an eisiatóra agus an soc-fhoirceann ag teacht le chéile; (4) is féidir le trosc Ioruach dul tríd agus iad a choinneáil sa soc-fhoirceann, agus is féidir le foghabhálacha éalú as trína stiúradh tríd an bpoll éalaithe

2. Mogallmhéideanna íosta líonta éighníomhacha agus sruthlíonta

2.1. Gan dochar don oibleagáid gabhálacha a thabhairt i dtír, úsáidfidh soithí mogallmhéid 120 mm ar a laghad.

2.2. Gan dochar don oibleagáid gabhálacha a thabhairt i dtír, agus d’ainneoin phointe 2.1, féadfaidh soithí mogallmhéideanna níos lú a úsáid mar a liostaítear iad sa tábla seo a leanas don Mhuir Thuaidh, Skagerrak agus Kattegat ar choinníoll go gcomhlíonfar na coinníollacha gaolmhara a leagtar amach sa tábla sin agus nach sáróidh foghabhálacha trosc, cadóg agus glasán 20 %, de réir beomheáchain, de ghabháil iomlán na n-acmhainní bitheolaíocha muirí go léir a thabharfar i dtír tar éis gach turais iascaireachta.







Mogallmhéid Limistéir Gheografacha Coinníollacha 100 mm ar a laghad An limistéar ar fad Iascaireacht dhírithe cadóg, faoitíní, dabaí agus dord 90 mm ar a laghad An limistéar ar fad Iascaireacht dhírithe leathóg nó speiceas nach bhfuil faoi réir teorainneacha gabhála agus nach gcumhdaítear in aon áit eile sa tábla 50 mm ar a laghad An limistéar ar fad Iascaireacht dhírithe speiceas beag peiligeach nach gcumhdaítear in aon áit eile sa tábla

CUID C

Limistéir atá iata nó srianta

1. Limistéar a iamh i ranna 4a agus 4b de CITM chun corra gainimh a chosaint

1.1. Beidh toirmeasc ar chorra gainimh a iascach le haon trealamh tarraingthe ar lú ná 32 mm mogallmhéid a shoc-fhoircinn laistigh den limistéar geografach a bhfuil cósta thoir Shasana agus na hAlban mar theorainn aige, agus a iniatar trí na comhordanáidí seo a leanas, arna dtomhas de réir chóras WGS84, a cheangal le chéile go seicheamhach le rumlínte:

— cósta thoir Shasana ag domhanleithead 55°30′ T

— 55°30′ T, 01°00′ I

— 58°00′ T, 01°00′ I

— 58°00′ T, 02°00′ I

— cósta thoir na hAlban ag domhanfhad 02°00′ I.

1.2. Ceadófar iascaigh chun críche taighde eolaíoch, chun faireachán a dhéanamh ar an stoc de chorra gainimh sa limistéar agus ar thionchar an iaimh.

2. Limistéar a iamh chun leathóga óga i bhfolimistéar 4 de CITM a chosaint

2.1. Beidh toirmeasc ar shoithí is faide ná 8 m san iomlán aon trál grinnill, trál bíoma, saighean Dhanmhargach nó trealamh tarraingthe dá samhail a úsáid laistigh de na limistéir gheografacha a iniatear trí na comhordanáidí seo a leanas, arna dtomhas de réir chóras WGS84, a cheangal le chéile go seicheamhach le rumlínte:

(a) an limistéar atá laistigh de 12 mhuirmhíle ó chóstaí na Fraince, lastuaidh de dhomhainleithead 51°00′ T, na Beilge, agus na hÍsiltíre suas go 53°00′ T, arna thomhas ó na bonnlínte;

(b) an limistéar atá iniata ag líne atá ag ceangal na gcomhordanáidí seo a leanas le chéile: — pointe ar chósta thiar na Danmhairge ag domhanleithead 57°00′ T, — 57°00′ T, 7°15′ O — 55°00′ T, 7°15′ O — 55°00′ T, 7°00′ O — 54°30′ T, 7°00′ O — 54°30′ T, 7°30′ O — 54°00′ T, 7°30′ O — 54°00′ T, 6°00′ O — 53°50′ T, 6°00′ O — 53°50′ T, 5°00′ O — 53°30′ T, 5°00′ O — 53°00′ T, 4°15′ O — 53°00′ T, 4°15′ O — pointe ar chósta thiar na hÍsiltíre ag domhanleithead 53°00′ T — an limistéar atá laistigh de 12 mhuirmhíle ó chósta thiar na Danmhairge ó 57°00′ T ó thuaidh go teach solais Hirtshals, arna thomhas ó na bonnlínte.

2.2. Ceadaítear do na soithí seo a leanas a bheith ag iascaireacht sa limistéar dá dtagraítear i bpointe 2.1:

(a) soithí nach mó ná 221 kW a gcumhacht innill agus tráil ghrinnill nó saighní Danmhargacha á n-úsáid acu;

(b) soithí péireáilte nach mó a gcumhacht innill in éineacht ná 221 kW am ar bith agus tráil ghrinnill dhá bhád á n-úsáid acu;

▼M2

(c) soithí ar mó ná 221 kW a gcumhacht innill, ceadófar dóibh tráil dobharchú íochtair a úsáid, agus soithí péireáilte ar mó a gcumhacht innill in éineacht ná 221 kW, ceadófar dóibh tráil ghrinnill dhá bhád a úsáid ar choinníoll nach ndéanann siad iascaireacht dhírithe leathóg agus sól agus go gcomhlíonfaidh siad na rialacha ábhartha maidir le mogallmhéid atá i gCuid B den Iarscríbhinn seo;

▼M7

(d) soithí ar mó a gcumhacht innill ná 221 kW agus saighní Danmhargacha á n-úsáid acu lena ndéantar tarlú an trealaimh iascaireachta fad atá an soitheach ar ancaire (saighean Dhanmhargach — SDN), ar choinníoll go gcomhlíonann na soithí sin méid an mhogaill dá bhforáiltear i gCuid B, pointe 1.1, den Iarscríbhinn seo.

▼B

2.3. Nuair a úsáideann soithí dá dtagraítear i bpointe 2.2(a) tráil bhíoma, ní bheidh fad an bhíoma, ná fad iomlán aon tráil, is é sin suim fhad na mbíomaí go léir, níos mó ná 9 méadar, nó ní fhéadfar é a shíneadh thar 9 m, ach amháin nuair a oibríonn siad le trealamh a bhfuil a mhogallmhéid idir 16 agus 31 mm. Soithí iascaireachta arb í an iascaireacht séaclaí coiteanna (Crangon crangon) a bpríomhghníomhaíocht, ceadófar dóibh tráil bhíoma a úsáid ar mó ná 9 m fad iomlán a mbíomaí, is é sin suim fhad na mbíomaí go léir, nuair a oibríonn siad le trealamh a bhfuil a mhogallmhéid idir 80 mm agus 99 mm, ar choinníoll gur eisíodh údarú breise iascaireachta do na soithí sin.

▼M2

2.4. Soithí dá gceadaítear iascach sa limistéar dá dtagraítear i bpointe 2.1, áireofar ar liosta iad atá le soláthar ag gach Ballstát don Choimisiún. Ní sháróidh cumhacht innill iomlán na soithí dá dtagraítear i bpointe 2.2(a) ar an liosta an chumhacht innill iomlán a bhí á fianú i gcás gach Ballstát an 1 Eanáir 1998. Beidh údarú iascaireachta ag na soithí ceadaithe iascaireachta, arna eisiúint i gcomhréir le hAirteagal 7 de Rialachán (CE) Uimh. 1224/2009. Ón 1 Iúil 2021, ní fhéadfar ach trálaeir bhíoma nach mó ná 24 mhéadar a bhfad iomlán a chur leis an liosta sin.

▼B

3. Srianta ar úsáid trál bíoma laistigh de 12 mhuirmhíle ó chósta na Ríochta Aontaithe

3.1. Beidh toirmeasc ar shoithí aon trál bíoma a úsáid laistigh de 12 mhuirmhíle ó chósta na Ríochta Aontaithe, arna dtomhas ó bhonnlínte na n-uiscí críochacha.

3.2. De mhaolú ar phointe 3.1, ceadófar iascaireacht a dhéanamh le tráil bhíoma laistigh den limistéar sonraithe ar choinníoll:

— nach mó ná 221 kW cumhacht innill na soithí agus nach mó ná 24 m an fad iomlán; agus

— nach bhfuil fad an bhíoma, nó fad iomlán an bhíoma, is é sin suim fhad na mbíomaí go léir, níos mó ná 9 m, nó nach féidir é a shíneadh thar 9 m, ach amháin nuair atá iascaireacht dhírithe séaclaí coiteanna ( Crangon crangon ) á déanamh agus mogallmhéid níos lú ná 31 mm á húsáid.

4. Srianta ar iascaireacht salán, chun scadáin a chosaint i roinn 4b de CITM

Beidh toirmeasc ar iascaireacht a dhéanamh le haon trealamh tarraingthe a bhfuil mogallmhéid a shoc-fhoircinn níos lú ná 32 mm nó le líonta éighníomhacha ar lú ná 30 mm a mogallmhéid laistigh de na limistéir gheografacha a iniatar trí na comhordanáidí seo a leanas, arna dtomhas de réir chóras WGS84, a cheangal le chéile go seicheamhach le rumlínte, le linn na dtréimhsí seo a leanas:

— ón 1 Eanáir go dtí an 31 Márta, agus ón 1 Deireadh Fómhair go dtí an 31 Nollaig, laistigh den limistéar staidrimh CITM 39E8. Chun críocha an Rialacháin seo, is éard a bheidh sa limistéar CITM sin an limistéar atá iniata ag líne atá ag dul soir díreach ó chósta thoir na Ríochta Aontaithe feadh dhomhanleithead 55°00′ T go dtí pointe atá ag domhanfhad 1°00′ I, agus uaidh sin ó thuaidh díreach go pointe atá ag domhanleithead 55°30′ T agus uaidh sin siar díreach go dtí cósta na Ríochta Aontaithe;

— ón 1 Eanáir go dtí an 31 Márta agus ón 1 Deireadh Fómhair go dtí an 31 Nollaig, laistigh d’uiscí inmheánacha Linne Mhoireibh, siar ó dhomhanfhad 3°30′ I, agus in uiscí inmheánacha Linne Foirthe siar ó dhomhanleithead 3°00′ I,

— ón 1 Iúil go dtí an 31 Meán Fómhair, laistigh den limistéar geografach atá iniata ag na comhordanáidí seo a leanas: — cósta thiar na Danmhairge ag domhanleithead 55°30′ T — domhanleithead 55°30′ T, domhanfhad 7°00′ O — domhanleithead 57°00′ T, domhanfhad 7°00′ O — cósta thiar na Danmhairge ag domhanleithead 57°00′ T

▼M2

De mhaolú ar an tríú fleasc den chéad mhír, ní bheidh feidhm ag an bhfleasc sin go dtí an 31 Nollaig 2023 maidir le hiascaireacht leis an trealamh seo a leanas:

(a) trealamh iascaireachta tarraingthe ar lú ná 32 mm a mhogallmhéid;

(b) peaslíonta saighne; nó

(c) eangacha geolbhaigh, líonta fostúcháin, traimlí agus sruthlíonta ar lú ná 30 mm a mogallmhéid.

Na Ballstáit sin a bhfuil leas díreach bainistíochta acu, cuirfidh siad sonraí faireacháin lena dtacaítear leis an maolú faoi bhráid an Choimisiúin faoin 15 Nollaig 2023.

▼B

5. Forálacha sonracha maidir le Skagerrak/Kattegat i roinn 3a de CITM

5.1. Beidh toirmeasc ar iascaireacht a dhéanamh le tráil bhíoma in Kattegat.

5.2. Beidh toirmeasc ar shoithí an Aontais bradáin agus breaca geala a iascach, a choinneáil ar bord, a thrasloingsiú, a thabhairt i dtír, a stóráil, a dhíol agus a thaispeáint nó a thairiscint lena ndíol.

5.3. Ón 1 Iúil go dtí an 15 Meán Fómhair beidh toirmeasc ar threalamh tarraingthe a bhfuil mogallmhéid a shoc-fhoircinn níos lú ná 32 mm a úsáid sna huiscí atá laistigh de thrí mhuirmhíle ó na bonnlínte in Skagerrak/Kattegat ach amháin má tá iascaireacht dhírithe séaclaí Artacha (Pandalus borealis) á déanamh acu. D’iascaireacht dhírithe puteascann (Zoarces viviparus), mac siobháin (Gobiidae) nó scairpiasc (Cottus spp.) agus é beartaithe na speicis sin a úsáid mar bhaoite, is féidir líonta d’aon mhogallmhéid ar bith a úsáid.

6. Úsáid líonta éighníomhacha i ranna 3a agus 4a de CITM

6.1. I gcomhréir le pointe (a) d’Airteagal 9(7) agus de mhaolú ar Chuid B, Pointe 2 den Iarscríbhinn seo, ceadófar na cineálacha trealaimh seo a leanas a úsáid in uiscí ar lú ná 600 m a ndoimhneacht cairte:

— Eangacha geolbhaigh grinneallsocraithe atá á n-úsáid le haghaidh iascaireacht dhírithe colmóirí, a bhfuil mogallmhéid 100 mm ar a laghad acu agus nach bhfuil níos mó ná 100 mogall ar doimhneacht, i gcás nach bhfuil fad iomlán na líonta go léir atá á n-úsáid níos mó ná 25 km in aghaidh an tsoithigh agus gurb é 24 uair an chloig an maotham uasta;

— Líonta fostúcháin atá á n-úsáid le haghaidh iascaireacht dhírithe láimhíneach, ar líonta iad a bhfuil mogallmhéid 250 mm acu ar a laghad agus nach bhfuil níos mó ná 15 mhogall ar doimhneacht, i gcás nach bhfuil fad iomlán na líonta go léir atá á n-úsáid níos mó ná 100 km agus gurb é 72 uair an chloig an maotham uasta.

6.2. Beidh toirmeasc ar iascaireacht dhírithe na siorcanna domhainfharraige